Πρώτη καταχώρηση: Σάββατο, 15 Ιανουαρίου 2022, 23:44\nΗ «μητέρα των μαχών» του ελληνικού ποδοσφαίρου δεσπόζει στο... κυρίως πιάτο της 18ης αγωνιστικής του πρωταθλήματος της Super League.\nΤην Κυριακή στις 19.30 (Cosmote Sport 1) ο Παναθηναϊκός και ο Ολυμπιακός θα διασταυρώσουν τα ξίφη τους στη Λεωφόρο, με τους δύο μονομάχους να στοχεύουν φυσικά στη νίκη στο μεταξύ τους μπρα-ντε-φερ.\nΟι «πράσινοι», παρά την πρόσφατη ήττα τους στον Βόλο, δείχνουν σε ανοδική πορεία και μέσα στο «Απόστολος Νικολαΐδης» έχουν πραγματοποιήσει εξαιρετικές εμφανίσεις, έχοντας την καλύτερη εντός έδρας συγκομιδή στην κατηγορία.\nΗ ομάδα του Γιοβάνοβιτς θα επιδιώξει να πάρει τη νίκη, στην προσπάθεια που καταβάλλει για την επιστροφή της στην Ευρώπη, ενώ στον αντίποδα οι Πειραιώτες θέλουν το τρίποντο, προκειμένου να κάνουν ακόμη ένα βήμα για την κατάκτηση του τίτλου.\nΟι «ερυθρόλευκοι» φιγουράρουν στην κορυφή, έχοντας ξεφύγει από τους διώκτες τους, ωστόσο προέρχονται από την απρόσμενη «λευκή» ισοπαλία κόντρα στον ουραγό, Απόλλωνα Σμύρνης ενώ, παράλληλα, έχουν και απουσίες λόγω της παρουσίας παικτών τους στο Κύπελλο Εθνών Αφρικής.\nΣτο στρατόπεδο του Παναθηναϊκού η προετοιμασία για το ντέρμπι ολοκληρώθηκε το Σάββατο χωρίς κάποιο πρόβλημα της τελευταίας στιγμής.\nΟ Τάσος Χατζηγιοβάνης ακολούθησε ατομικό πρόγραμμα (μαζί με τον Δημήτρη Κουρμπέλη), καθώς δεν είναι ακόμη στο 100% από πλευράς δυνάμεων μετά τον κορωνοϊό κι έτσι ο Ιβάν Γιοβάνοβιτς έκρινε πως δεν θα είναι σε θέση να βοηθήσει ουσιαστικά τους «πράσινους» στο «clasico».\nΌσον αφορά την ενδεκάδα, ο Σέρβος προπονητής δεν αναμένεται να προβεί σε μεγάλες αλλαγές, με εννέα παίκτες να θεωρούνται σίγουροι για το αρχικό σχήμα, την ώρα που παίζονται δύο θέσεις. Την εστία του «τριφυλλιού» αναμένεται να υπερασπιστεί ο Μπρινιόλι.\nΣτο κέντρο της άμυνας θα βρίσκονται οι Βέλεθ και Σένκεφελντ, ενώ στα δύο άκρα της άμυνας οι Χουάνκαρ και Κότσιρας, αριστερά και δεξιά αντίστοιχα. Στη μεσαία γραμμή οι Βιγιαφάνιες και Ρούμπεν αναμένεται να ξεκινήσουν βασικοί, όπως και οι Αϊτόρ και Παλάσιος στα άκρα της επίθεσης.\nΤην τριάδα του άξονα θα συμπληρώσει έναν εκ των Μαουρίσιο ή Αλεξανδρόπουλου, με τον Βραζιλιάνο να έχει περισσότερες πιθανότητες. Στην κορυφή της επίθεσης ο Καρλίτος είναι και πάλι διαθέσιμος, όμως, ήταν εκτός το προηγούμενο διάστημα και είναι ένα ζητούμενο το αν είναι 100% έτοιμος. Η κακή εικόνα του Μακέντα, όμως, χρίζει φαβορί τον Ισπανό ενώ θα ήταν μεγάλη έκπληξη το να ξεκινήσει σε αυτό το ματς βασικός ο Φώτης Ιωαννίδης.\nΣτον αντίποδα ο Ολυμπιακός ολοκλήρωσε το βράδυ του Σαββάτου την προετοιμασία του για το κυριακάτικο ντέρμπι, με τον Πέδρο Μαρτίνς να μην ανακοινώνει αποστολή, αφού ούτως ή άλλως θα έχει μαζί του όλους τους διαθέσιμους ποδοσφαιριστές του.\nΠλην του Αντρέα Μπουχαλάκη που ταλαιπωρείται ακόμη από τον τραυματισμό που αποκόμισε στη Ριζούπολη κόντρα στον Απόλλωνα και φυσικά όσων παίζουν στο Κόπα Άφρικα, όλοι οι υπόλοιποι «ερυθρόλευκοι» είναι στη διάθεση του Πορτογάλου τεχνικού, έχοντας ξεπεράσει πλήρως και τις τελευταίες περιπέτειες με τον κορωνοϊό.\nΟ 51χρονος τεχνικός τις τελευταίες μέρες στου Ρέντη άλλωστε δοκίμασε διάφορα πράγματα και γενικά, όπως συνηθίζει πριν τα ντέρμπι, θέλησε να κρατήσει κλειστά τα χαρτιά του.\nΜετά από όλες τις δοκιμές του ωστόσο, το επικρατέστερο και πιο λογικό σενάριο είναι να πάει στη λογική του παραδοσιακού 4-2-3-1, δίνοντας φανέλα βασικούς σε όλους τους διαθέσιμους «μπαρουτοκαπνισμένους» φέτος βασικούς του.\nΣε αυτή την περίπτωση, ο Βατσλίκ θα είναι στο τέρμα, με τους Λαλά, Ρέαμπτσιουκ στα άκρα, και τους Μπα - Σωκράτη στα στόπερ με αουτσάιντερ τον Μανωλά. Πιο μπροστά, οι Μαντί και Εμβιλα αναμένεται να είναι το δίδυμο των αμυντικών χαφ. Ρόλο δεκαριού από το ξεκίνημα του αγώνα θα έχει πιθανότατα ο Ματιέ Βαλμπουενά, με τους Μασούρα και Λόπες να είναι στα «φτερά» και τον Ελ Αραμπί στην κορυφή.\nΔιαιτητής του ντέρμπι θα είναι ο Πολωνός διαιτητής, Πάβελ Ρατσκόφσκι. O 38χρονος διαιτητής, της πρώτης κατηγορίας της UEFA, είναι διεθνής από το 2013 και στο παρελθόν έχει διευθύνει την αναμέτρηση του Ολυμπιακού με την Μπάγερν στο Μόναχο για το Champions League (ήττα 0-2) και την αναμέτρηση του ΠΑΟΚ στη Σουηδία με την Έστερσουντ για τα προκριματικά της ίδιας διοργάνωσης (ήττα 0-2).\nΒοηθοί του θα είναι οι συμπατριώτες του Ράντοσλαβ Σιέκα, Άνταμ Κούπσικ, 4ος θα είναι ο Κουμπαράκης, ενώ στο VAR θα πάρουν θέση οι Μπαρτόζ Φρανκόφσκι και Σαμοΐλης.\nΤο πρώτο χρονικά ματς της Κυριακής θα διεξαχθεί στο OAKA, με την ΑΕΚ να φιλοξενεί στις 17.15 (Cosmote Sport 2) τον Παναιτωλικό και να ψάχνει τη νίκη για να επιστρέψει στη δεύτερη θέση και να εκμεταλλευτεί τυχόν βαθμολογικές απώλειες του Ολυμπιακού στη Λεωφόρο.\nΠαράλληλα (19.30) με το ντέρμπι στη Λεωφόρο θα πραγματοποιηθεί και το ματς ανάμεσα στον -εξαιρετικό φέτος- ΠΑΣ Γιάννινα και τον Ατρόμητο του Κρις Κόουλμαν στο στάδιο «Ζωσιμάδες» (Novasports Prime).\nΤελευταία ενημέρωση: Κυριακή, 16 Ιανουαρίου 2022, 11:52\nΜε τον ΠΑΟΚ η φιέστα του Ολυμπιακού για το πρωτάθλημα!


Διαθέσιμο το TomTom 1.9\nPosted On 22/10/2011\t Moustakas Epameinondas 0\nΠριν λίγες ώρες έγινε διαθέσιμη η αναβάθμιση του δημοφιλούς προγράμματος πλοήγησης TomTom για το iPhone στην έκδοση 1.9, πλήρως συμβατή με το iOS 5 και με υποστήριξη και του iPad. Όσοι επομένως διαθέτετε ένα iPad 3G, θα μπορείτε πλέον να το χρησιμοποιείτε κανονικά και ως συσκευή πλοήγησης.\nΗ universal εφαρμογή χρησιμοποιεί επιτέλους ολόκληρη την οθόνη του iPad, με την απεικόνιση σε πλήρη οθόνη να εμφανίζει ταυτόχρονα την οθόνη οδήγησης και τις πληροφορίες επιλογής λωρίδας κυκλοφορίας. Οι οδηγοί μπορούν επίσης να μεταβούν στην οθόνη οδήγησης από οποιοδήποτε σημείο της εφαρμογής και να έχουν πρόσβαση στις επιλογές με ένα μόνο άγγιγμα.\nΤο update παρέχει επίσης και πλήρη υποστήριξη στους κατόχους iPhone 3G, αναβαθμισμένους χάρτες, καθώς και ένα βελτιστοποιημένο γραφικό περιβάλλον με πιο ακριβείς πληροφορίες για τις σταθερές κάμερες ταχύτητας και τα σημεία ενδιαφέροντος.\nΗ έκδοση 1.9 της εφαρμογής TomTom για το iPhone/iPad είναι διαθέσιμη άμεσα στα 49,99€ για τον ελληνικό χάρτη και στα 89,99€ η ευρωπαϊκή έκδοση, από την οποία εξακολουθεί να μην συμπεριλαμβάνεται ο ελληνικός χάρτης! Οι υφιστάμενοι κάτοχοι της εφαρμογής μπορούν να αποκτήσουν τη νέα έκδοση στο iPad τους χωρίς επιπλέον κόστος. Τέλος, να αναφέρουμε ότι η αναβάθμιση αφορά όλες τις international εκδόσεις της εφαρμογής.


*Κυκλοφορεί* Ευτοπία #1 - Τα χρόνια του μανιφέστου - ΒΙΒΛΙΟΣΗΜΕΙΑ\n*Κυκλοφορεί* Ευτοπία #1 - Τα χρόνια του μανιφέστου\nΗ Άννη Παπαθεοδώρου γεννήθηκε το 1960 στην Αθήνα. Σπούδασε Οικονομικά στο Οικονομικό Τμήμα της Νομικής στο Πανεπιστήμιο της Αθήνας. Δούλεψε σε εταιρείες στον ιδιωτικό τομέα και στη συνέχεια εργάστηκε στην Εμπορική Τράπεζα, περνώντας από διάφορες θέσεις και τομείς. Από το 2012 είναι συνταξιούχος.\nΑπό τα εφηβικά της χρόνια τη γοήτευε η ποίηση και η λογοτεχνία και έγραφε -όπως οι περισσότεροι έφηβοι- ποιήματα, καθώς και δοκίμια, χωρίς ποτέ να σκεφτεί να τα εκδώσει. Μετά τη συνταξιοδότησή της ασχολήθηκε κυρίως με θέματα της πόλης. Κυψελιώτισσα γέννημα θρέμμα, ανήκει σε μια άτυπη συλλογικότητα, την Ομάδα Κατοίκων Κυψέλης, που στόχο έχει την αναβάθμιση της γειτονιάς και τη δημιουργία ανθρώπινων σχέσεων μεταξύ των γειτόνων. Στο ενδιάμεσο διάστημα δεν εγκατέλειψε ποτέ το ενδιαφέρον της για την οικονομία, καθώς και την πολιτική, διαβάζοντας πάρα πολλά σχετικά βιβλία.\nΣημαντικό ενδιαφέρον της είναι το σκάκι, και είναι μέλος του Α.Ο. Πήγασος Κυψέλης. Για ένα αρκετά μεγάλο χρονικό διάστημα συμμετείχε σε ένα φιλοσοφικό καφενείο, καθώς και σε εργαστήρια φιλανάγνωσης και αυτοβελτίωσης. Ζει πάντα στην Κυψέλη και έχει έναν γιο.\nΕτικέτες ΑΝΕΜΟΣ, ΚΟΙΝΩΝΙΚΟ, ΚΥΚΛΟΦΟΡΕΙ, ΦΑΝΤΑΣΙΑΣ


Συνέντευξη στην εφημερίδα Political.gr - Χάρης Θεοχάρης - Κοινοβουλευτικός Εκπρόσωπος ΝΔ - Βουλευτής ΝΔ Νοτίου Τομέα\nΣυνέντευξη στο Political.gr\nΗ κυβέρνηση έχει ανοικτά κοινοβουλευτικά μέτωπα, εκτός από όλα τα άλλα που έχει να διαχειριστεί. Πότε θα δούμε να εξελίσσονται οι διαδικασίες για την Εξεταστική που ζήτησε ο ΣΥΡΙΖΑ; Τελικά θα πάμε σε δύο επιτροπές;\nΣτο αμέσως επόμενο χρονικό διάστημα θα προγραμματιστεί η συζήτηση για την εξεταστική επιτροπή (ή τις εξεταστικές επιτροπές), ένα ζήτημα γύρω από το οποίο γίνεται πολύς λόγος τελευταία. Αν αναζητάτε απάντηση για το αν θα είναι μία ή δύο επιτροπές όπως ρωτάτε, μάλλον θα πρέπει να απευθυνθείτε στην αντιπολίτευση. Η κυβέρνηση, εύλογα, θεωρεί ότι πρέπει να εξεταστεί ολόκληρη η περίοδος από το 2015 και μετά. Σε αυτό συμφωνούν και αρκετά κόμματα της αντιπολίτευσης. Ωστόσο θεωρώ ως δεδομένο ότι ο ΣΥΡΙΖΑ θα επιμείνει στη στείρα άρνηση για επέκταση του υπό έλεγχον διαστήματος, από μία και μόνη επιτροπή. Η οποία θα ελέγξει το διάστημα μόνο από το 2019 και εξής σύμφωνα με την πρόταση του ΣΥΡΙΖΑ. Στην περίπτωση αυτή, εξαιτίας της στάσης της αξιωματικής αντιπολίτευσης, είναι προφανές ότι θα οδηγηθούμε στις δύο επιτροπές.\nΟ Πρόεδρος του ΣΥΡΙΖΑ ζήτησε να διεξαχθεί προ ημερησίας διατάξεως συζήτηση για την ακρίβεια που είναι ένα υπαρκτό πρόβλημα λόγω και της ενεργειακής κρίσης. Τι απαντά η κυβέρνηση σε αυτό; Είναι θέμα ελληνικό ή παγκόσμιο λόγω της ενεργειακής κρίσης και πώς θα αντιμετωπιστεί;\nΠράγματι, έχετε δίκιο ότι η άνοδος των τιμών απασχολεί τους πολίτες και είναι ένα θέμα που αξίζει και πρέπει να συζητηθεί. Όπως είναι γεγονός αδιαμφισβήτητο ότι η κυβέρνηση, καθ’ όλο το προηγούμενο διάστημα, κλήθηκε να διαχειριστεί μια σειρά από πολλαπλές, πολύ σοβαρές -κατά το πλείστον άνευ προηγουμένου- και παγκόσμιας κλίμακας κρίσεις. Θεωρώ ότι αντιμετωπίσαμε αυτή την ομοβροντία δεινών με πολύ επιτυχημένο τρόπο -και χωρίς να υποκύψει κάποιος στον πειρασμό να συγκρίνει το πώς είχε αντιδράσει ο ΣΥΡΙΖΑ σαν κυβέρνηση σε παρόμοιες περιπτώσεις. Όπως, λοιπόν, αντιμετωπίσαμε και εξακολουθούμε να αντιμετωπίζουμε όλα τα σοβαρά ζητήματα που απασχολούν τον ελληνικό λαό, το ίδιο θα κάνει η κυβέρνηση και με την ακρίβεια. Να είστε σίγουροι γι’ αυτό.\nΣυνεπώς, το πρώτο που πρέπει να επισημάνω απαντώντας στην ερώτησή σας για την ακρίβεια, είναι να επιβεβαιώσω ότι πρόκειται για ένα διεθνές φαινόμενο. Το παρακολουθούμε και το διακρίνουμε σε όλες τις χώρες. Στην Ευρώπη, ιδιαίτερα οξυμένες πτυχές παρατηρούνται στον ενεργειακό τομέα. Άρα, η ακρίβεια είναι ένα φαινόμενο ευρωπαϊκό και παγκόσμιο, το οποίο, όπως είναι φυσικό, καθώς διογκώνεται, μοιραία επηρεάζει και τη χώρα μας.\nΤο δεύτερο σημείο που θα πρέπει να τονιστεί, είναι ότι η κυβέρνηση έλαβε μέτρα προστασίας, πριν καν ενσκήψει το κύμα ανατιμήσεων και οι συνέπειες της κρίσης γίνουν αισθητές στη τσέπη κάθε καταναλωτή. Δηλαδή η κυβέρνηση επέδειξε αντανακλαστικά, όπως και σε κάθε άλλη κρίση, πολύ γρήγορης αντίδρασης απέναντι και σε αυτό το φαινόμενο. Μάλιστα, επεκτείναμε τα αρχικά μέτρα -σας θυμίζω ότι, σύμφωνα με τις αρχικές ανακοινώσεις το κονδύλι για την αναχαίτιση της ακρίβειας ήταν ύψους περί τα 150 εκατομμύρια και ήδη βρισκόμαστε στα 500 εκατ. ευρώ.\nΌπως και να ‘χει, οι εξελίξεις στην οικονομία δεν αποτελούν παράγοντα κρίσιμο για τις πολιτικές επιλογές των Ελλήνων; Σας προβληματίζει η ακρίβεια από αυτή την άποψη;\nΗ κυβέρνηση του Κυριάκου Μητσοτάκη θέτει σε πρώτη και απόλυτη προτεραιότητα τα συμφέροντα του ελληνικού λαού, το πώς θα βελτιώσει την καθημερινότητα και το επίπεδο ζωής κάθε ελληνικής οικογένειας, κάθε Έλληνα πολίτη. Και νομίζω ότι καμία κυβέρνηση, τουλάχιστον από αυτές που θυμάμαι εγώ στη μεταπολίτευση, δεν έχει συμβάλλει τόσο αποτελεσματικά και ουσιαστικά στην αναβάθμιση των όρων διαβίωσης, στο βασικό, καθημερινό επίπεδο. Τονίζω και πάλι, διότι είναι θεμελιώδες χαρακτηριστικό της κυβέρνησής μας και τη διαφοροποιεί από τις προηγούμενες, τα άμεσα αντανακλαστικά. Η ψύχραιμη και συνετή αντίδραση στην κρίση, σε κάθε είδους κρίση, έχει φέρει άμεσα και ορατά αποτελέσματα. Και θα πρέπει να είστε σίγουροι ότι αυτά τα αντανακλαστικά θα παραμείνουν σε αυξημένη επιφυλακή. Η δυναμική αντιμετώπιση της κατάστασης, όπως κάνουμε σε όλες τις κρίσεις, είναι στοιχείο του τρόπου με τον οποίο αντιμετωπίζουμε τα πράγματα. Μάλιστα έχουμε δεχτεί κριτική για αυτό -κακόπιστη κριτική κατά την άποψη μου- ότι είναι ένδειξη αδυναμίας πχ η προσαρμογή των μέτρων, των κατευθύνσεων, των τακτικών που ακολουθούμε. Ενώ αυτές οι τροποποιήσεις στις οποίες προχωρούμε επιβάλλονται από τη δυναμική και όχι στατική παρακολούθηση των καταστάσεων. Όχι, λοιπόν, κατά την άποψη μου αυτή ακριβώς είναι η επιτυχία της κυβέρνησης. Αλλά θα μου επιτρέψετε να επεκταθώ λίγο σε ό,τι αφορά στην οικονομία και τα μέτρα που λαμβάνουμε. Ο πρωθυπουργός ανακοίνωσε διπλή αύξηση του κατώτατου μισθού από 1/1/2022, κατά 2% σε μια πρώτη φάση, ενώ έχει ήδη προγραμματιστεί και δεύτερη αύξηση εντός της επόμενης χρονιάς. Και αυτός ο σχεδιασμός αποδεικνύει πώς δρα η κυβέρνηση: Πριν από τη δεύτερη «δόση» της αναβάθμισης του κατώτατου μισθού, θα έχει προηγηθεί ενδελεχής ανάλυση των πραγματικών δεδομένων της οικονομίας, ο αληθινός ρυθμός ανάπτυξης, καθώς και οι δυνατότητες τις οποίες διαθέτουν πλέον οι επιχειρήσεις. Όσο και εάν η αντιπολίτευση προσπαθεί να πείσει για το αντίθετο, η ελληνική οικονομία βρίσκεται σε φάση αλματώδους ανάπτυξης. Ο Κυριάκος Μητσοτάκης έχει δηλώσει χαρακτηριστικά ότι η ταχύτητα ανάπτυξης της εθνικής μας οικονομίας έχει εκπλήξει ευχάριστα ακόμη και την ίδια την κυβέρνηση -πόσο μάλλον τους ξένους, οι οποίοι, όλο και πιο συχνφά τελευταία, κάνουν λόγο για το «ελληνικό θαύμα». Είναι εξίσου σαφές όμως, ότι αυτή η ανάπτυξη δημιουργεί περιθώρια βελτίωσης των όρων ζωής των Ελλήνων, ιδιαίτερα των οικονομικά ασθενέστερων και των μικρομεσαίων -βάσει εισοδηματικών κριτηρίων. Για να το πούμε απλά, η αύξηση του ΑΕΠ φέρνει περισσότερο χρήμα στα ελληνικά νοικοκυριά και τις επιχειρήσεις. Η κυβέρνησή μας, όπως δείχνουν οι τελευταίες στατιστικές, ώθησε την αγορά εργασίας σε περιορισμό της ανεργίας, παρόλο που η τάση είναι αυξητική στην Ευρώπη. Κι αυτό είναι κάτι πραγματικά σπουδαίο.\nΟ πρωθυπουργός έχει πει πολλές φορές ότι η κυβέρνηση θα εξαντλήσει την θητεία της. Το επόμενο διάστημα εκτός από την ψήφιση του προϋπολογισμού αλλά και τον κλιματικό νόμο τι περιμένουμε σε επίπεδο νομοθετικών παρεμβάσεων;\nΘα πρέπει να γνωρίζετε ότι το επόμενο χρονικό διάστημα, η κυβέρνηση θα συνεχίσει με ακόμη πιο εντατικούς ρυθμούς ένα πολύ βαθύ και ταυτόχρονα πολύ ευρύ μεταρρυθμιστικό έργο. Έχουμε έτοιμα νομοσχέδια του Υπουργείου Ανάπτυξης, του Υπουργείου Περιβάλλοντος και του Υπουργείου Οικονομικών, αλλά και των υπολοίπων υπουργείων. Μάλιστα, μέρος αυτών των μεταρρυθμιστικών πρωτοβουλιών θα είναι και ένα νομοσχέδιο που είχαμε ετοιμάσει και εμείς στο Υπουργείο Τουρισμού, με σοβαρές και ουσιαστικές παρεμβάσεις στην κατεύθυνση της στρατηγικής ανάπτυξης του ελληνικού τουριστικού προϊόντος. Επίσης, η κυβέρνησή μας είναι σαφώς προσανατολισμένη στην κατεύθυνση της πράσινης ανάπτυξης. Το σχέδιο «Ελλάδα 2.0» επί παραδείγματι, περιλαμβάνει πλήθος δράσεων για την παρέμβαση υπέρ της υιοθέτησης βέλτιστων πρακτικών για την προστασία του περιβάλλοντος, με όρους βιώσιμης οικονομικής ανάπτυξης και αειφορίας. Ενδεικτικά αναφέρω ότι στην πρόσφατη διάσκεψη του ΟΗΕ για το κλίμα, το λεγόμενο COP26, o Κυριάκος Μητσοτάκης αναφέρθηκε στην προωθούμενη απολιγνιτοποίηση των μονάδων παραγωγής ενέργειας ως το 2028. Η Ελλάδα περνά στη φάση της ηλεκτροδότησης από πηγές με χαμηλές εκπομπές ατμοσφαιρικών ρύπων πιο γρήγορα από πολλές άλλες χώρες της Ευρώπης. Το νέο κλιματικό νομοσχέδιο θέτει πολλούς τέτοιους φιλόδοξους, αλλά ρεαλιστικούς, κοστολογημένους και απολύτως υλοποιήσιμους στόχους, για την πράσινη ανάπτυξη αλλά και την αναχαίτιση των παρενεργειών από την κλιματική αλλαγή.\nΈχετε θητεύσει σε πολλά πόστα. Ένα από αυτά ήταν σε έναν από τους πιο νευραλγικούς τομείς αυτόν της οικονομίας. Πόσο έχουν αλλάξει τα πράγματα στον τομέα αυτό που έχει να κάνει στις συναλλαγές του κράτους με τον πολίτη; Πιστεύετε ότι δικαιώνονται κάποιες από τις πολιτικές που είχατε αρχίσει να εφαρμόζετε στο υπουργείο Οικονομικών;\nΣαφέστατα ναι. Θα έλεγα ότι τα περισσότερα από όσα είχαμε σχεδιάσει στο παρελθόν σήμερα έχουν δικαιωθεί στο 100%. Μιλώντας για τα προηγούμενα καθήκοντά μου, ως γενικού γραμματέα εσόδων κ.λπ., θα έλεγα πως, κάτω από πολύ δύσκολες συνθήκες λόγω της οικονομικής κρίσης, είχαμε καταφέρει να δημιουργήσουμε ένα πρόπλασμα της ευρείας αποδοχής των ψηφιακών υπηρεσιών που παρατηρούμε σήμερα. Αυτό συνέβαινε στο Τaxis, τις εφορίες και τα τελωνεία κατά την περίοδο στην οποίαν αναφέρεστε. Ένα από τα φωτεινά παραδείγματα ήταν η ψηφιοποίηση μιας μεγάλης σειράς διαδικασιών. Σας θυμίζω ότι τότε είχαμε φτάσει να έχουμε 97% ψηφιακές δηλώσεις στην εφορία, είχαμε μετατρέψει σε ηλεκτρονική την πληρωμή των τελών κυκλοφορίας για τα οχήματα και πολλά άλλα.\nΣυνεπώς είναι πάρα πολύ σημαντικό και ουσιαστικό το να συνεχίζεται αυτό το έργο. Φυσικά νιώθω πρώτον δικαιωμένος για τις επιλογές τις οποίες κάναμε τότε, αλλά κυρίως χαρούμενος που υπήρξαν συνεχιστές του δικού μου έργου, οι οποίοι εργάζονται με ακόμα μεγαλύτερη ζέση και δύναμη.\nΈνας άλλος τομέας με τον οποίο ασχοληθήκατε και μάλιστα εν μέσω πανδημίας ήταν αυτός του Τουρισμού. Είχατε να διαχειριστείτε την λεγόμενη βαριά βιομηχανία της Ελλάδας αλλά σε εποχή που όλος ο πλανήτης ήταν στάσιμος. Τι σας έχει μείνει από την θητεία σας στο υπουργείο Τουρισμού;\nΑυτό που μου κρατώ από τη θητεία μου ως Υπουργού Τουρισμού και θα το κρατώ για πάντα, είναι το ότι η θέληση, η εργατικότητα, το καινοτόμο πνεύμα και κυρίως το πνεύμα συνεργασίας του Έλληνα εκδηλώνονται και μεγαλουργούν σε περιόδους κρίσης. Κι αυτή η κρίση, η οποία πράγματι όπως είπατε, ήταν και είναι η μεγαλύτερη που έχει βιώσει ο τουρισμός -παγκοσμίως αλλά και στην Ελλάδα- ανέδειξε αυτές αρετές. Είναι χαρά μου να τις βλέπω, να τις υποστηρίζω όσο μπορώ και εγώ με τις δυνάμεις μου. Γι’ αυτό άλλωστε σήμερα φτάσαμε να βλέπουμε το ελληνικό τουριστικό προϊόν στην κορυφή του κόσμου, κάτι που δεν είχε ξανασυμβεί ποτέ πριν. Συνεπώς είμαι πολύ χαρούμενος και περήφανος που είχα την τύχη να δίνω τη μάχη για τον Ελληνικό Τουρισμό, με συναγωνιστές μου τον ιδιωτικό και το δημόσιο τομέα του κλάδου, σε αυτή την περίοδο της μεγάλης κρίσης από τη μία, αλλά και της τεράστιας επιτυχίας από την άλλη.\nΟ πρωθυπουργός ενισχύει τις διεθνείς συμμαχίες της χώρας μας ισχυροποιώντας την γεωστρατηγική μας θέση με νέες αμυντικές συμφωνίες. Πώς βλέπετε την επόμενη ημέρα για τη χώρα μας; Είμαστε θωρακισμένοι;\nΗ διαδικασία θωράκισης της πατρίδας μας, αμυντικά με εξοπλισμούς και στρατηγικά με συμφωνίες, συνεργασίες κ.ο.κ. σε πολλούς τομείς, οικονομικούς αλλά και στρατιωτικούς, είναι μία συνεχής διαδικασία. Η Ελλάδα ζει σε ένα παγκόσμιο περιβάλλον το οποίο μεταβάλλεται με ολοένα και πιο γρήγορους ρυθμούς. Οφείλουμε να συμβαδίζουμε, εξού και η χώρα μας έχει κάνει άλματα τα τελευταία δύο χρόνια με την κυβέρνηση του Κυριάκου Μητσοτάκη. Είμαι σίγουρος πως θα συνεχίσει με τον ίδιο εντατικό ρυθμό, εφόσον αυτό επιβάλλουν οι συνθήκες.\nΜετά και την ανακοίνωση των νέων μέτρων για τους ανεμβολίαστους, η αξιωματική αντιπολίτευση επικρίνει την κυβέρνηση για τη διαχείριση της νέας πανδημικής έξαρσης. Πώς το σχολιάζετε; Εκτιμάτε ότι υπήρξε καθυστέρηση στη λήψη μέτρων σε αυτή τη φάση της υγειονομικής κρίσης;\nΗ αντιπολίτευση μονίμως κρίνει αρνητικά όλες τις πρωτοβουλίες της κυβέρνησης, αυτό δεν είναι κάτι νέο. Εν μέρει το καταλαβαίνω αυτό, μιας και η δουλειά της αντιπολίτευσης είναι να αντιδρά. Και ταυτόχρονα αδυνατώ πλήρως να κατανοήσω την πάγια αρνητική κριτική ενώ μαίνεται μια τόσο σοβαρή, «υπαρξιακή» θα την ονόμαζα εγώ, κρίση, η οποία θα έπρεπε να επιβάλει μία πιο συναινετική και εθνικά υπεύθυνη στάση. Κατά την άποψή μου η κυβέρνηση παίρνει μέτρα προς τη σωστή κατεύθυνση. Ενδεχομένως τα μέτρα αυτά θα πρέπει να ενισχυθούν αργότερα, αν δούμε ότι δεν είναι επαρκή. Όμως, σε κάθε περίπτωση οφείλουμε όλοι μας με τη δράση μας, με τις επιλογές μας, με την ψήφο μας στη Βουλή, να στέλνουμε προς όλες τις κατευθύνσεις το μήνυμα ότι μόνη διέξοδος από τη μάστιγα της πανδημίας είναι ο εμβολιασμός. Αυτό, δυστυχώς, η αντιπολίτευση δεν το κάνει.\nΟ υποψήφιος Βουλευτής της Νέας Δημοκρατίας στον Νότιο τομέα, Χάρης Θεοχάρης, μιλάει στο «Κ19» …\n«Όλοι οι Βρετανοί, είτε έχουν εμβολιαστεί είτε όχι, θα έχουν τη δυνατότητα να ταξιδέψουν για…


Σαββίδης: Έφτασε η ώρα του Τσίπρα\nΜετά το φιάσκο της συνάντησης\nΟ Ιβάν Σαββίδης εξέφρασε την απογοήτευσή του για το γεγονός ότι δεν έγινε η συνάντηση των τριών και κάλεσε τον Αλέξη Τσίπρα να αναλάβει πρωτοβουλίες.\nΕίμαι πολύ στενοχωρημένος που, παρότι προσγειώθηκα στην Αθήνα, αναβάλλοντας όλες μου τις υποθέσεις, για να προβώ σε ακόμη μια ενέργεια για την κάθαρση του ελληνικού ποδοσφαίρου, αποδεχόμενος την πρόταση ενός κρατικού οργάνου, δεν κατέστη δυνατό να καθίσουμε σε ένα τραπέζι για την εξεύρεση λύσεων.\nΔυστυχώς όμως το Κράτος έδειξε την αδυναμία του. Μήπως δεν ήταν εγκαίρως γνωστοί οι περιορισμοί για κάποιον προσκεκλημένο; Μα και αυτό είναι στην αρμοδιότητα του Κράτους να λυθεί, ποιοί δηλαδή έχουν το δικαίωμα συμμετοχής\nσε τέτοιες συναντήσεις, πριν προσκαλέσει εμένα (μάλλον τους "φιλοξενούμενους" τους ενημερώνουν τελευταίους).\nΥποθέτω ότι παρόλα αυτά δεν σταματάει η διαδικασία εξεύρεσης λύσης για το ποδόσφαιρο και προφανώς έφτασε ο καιρός, αυτή την πρωτοβουλία να την αναλάβει προσωπικά ο Πρωθυπουργός. Εξακολουθούμε να είμαστε όμηροι της\nδιαφθοράς και των ανήθικων παιχνιδιών. Αυτή τη στιγμή βρίσκομαι στην Αθήνα και είμαι έτοιμος να επαναπροσδιορίσω το πρόγραμμά μου εκ νέου, ξεπερνώντας τον προσωπικό μου εγωισμό και την απογοήτευση. Προτείνω να κάνουν όλοι το\nίδιο και να διοργανώσουμε ένα ανεπίσημο δείπνο, οι τέσσερις ιδιοκτήτες κι ένας εκπρόσωπος της Κυβέρνησης. Μόνο μ´ αυτόν τον τρόπο θα διατηρήσουμε την ελπίδα πολλών εκατομμυρίων φιλάθλων, ότι κάποτε αυτό το βρώμικο και\nδιεφθαρμένο σύστημα μπορεί να καθαριστεί. Οποιαδήποτε πρωτοβουλία της Κυβέρνησης προς αυτή την κατεύθυνση, δεσμεύομαι ότι ο ΠΑΟΚ θα την υποστηρίξει».


Στην Αθήνα ο Λάτσι - AEKPASSION\nΑρχική / Αρχική Σελίδα / Στην Αθήνα ο Λάτσι\nΣτην Αθήνα ο Λάτσι\nΜπάμπης Εγγλέζος 23 Ιανουαρίου 2020\tΑρχική Σελίδα, ΕΠΙΚΑΙΡΟΤΗΤΑ, ΜΕΤΑΓΡΑΦΕΣ | ΠΟΔΟΣΦΑΙΡΟ Αφήστε ένα σχόλιο\nΈφτασε νωρίς το απόγευμα ο Σλοβένος νεαρός στόπερ.\nΟ 17χρονος νεαρός στόπερ έφτασε στη χώρα μας πριν από λίγη ώρα και αναμένεται να περάσει από ιατρικές εξετάσεις. Αν είναι όλα καλά θα υπογράψει συμβόλαιο με την ομάδα μας και θα γίνει η δεύτερη μεταγραφή του Ίλια Ίβιτς. Ο Ζίγκα Λάτσι είναι διεθνής με όλες τις μικρές ομάδες της Σλοβενίας ενώ φέτος μετράει πέντε συμμετοχές με τη Μούρα (τέσσερις στο πρωτάθλημα και άλλη μια στα προκριματικά του Europa League).\nΕτικέτεςΖίγκα Λάτσι Μεταγραφές Ιανουαρίου\nΠροηγούμενο Δείτε ξανά τη μεγάλη νίκη της ομάδας Χάντμπολ επί του Ολυμπιακού (vid)\nΕπόμενο Ακούστε το ρεπορτάζ του ΑΕΚPASSION στο ΑΡΤ TV!


10 Korean Dramas που αξίζει να δεις στο Netflix - e-Life Inspiration\nΓια τις μέρες που μένεις μέσα στο σπίτι, έχω να σου προτείνω την καλύτερη συντροφιά – διασκέδαση και οι ώρες θα κυλούν όμορφα, ανακαλύπτοντας τον συναρπαστικό κόσμο των korean dramas.\nΓνώρισα τις κορεάτικη φιλμογραφία πολύ πριν γίνει το trend της εποχής, θα μπορούσα να χαρακτηριστώ ως φανατική φαν των κορεάτικων σειρών, τις βλέπω με ιλιγγιώδη ρυθμό, λατρεύω το σενάριο και την σκηνοθεσία που αναμιγνύουν το φανταστικό με το πραγματικό και το αποτέλεσμα πραγματικά σε καθηλώνει, καθώς και οι ηθοποιοί βγάζουν ένα μοναδικό συναίσθημα, σαν να βιώνουν αληθινά τις καταστάσεις.\nΜε ένα korean drama μπορείς άνετα να κολλήσεις, αφού είναι συγχρόνως μαγικό, ρομαντικό και καθηλωτικό.\nΕπίσης σου διδάσκει πράγματα για την ζωή και μαθαίνεις τον χειρισμό και την προσέγγιση που έχει κάθε επάγγελμα, επομένως θεωρώ οτι σε γενικό πλαίσιο εμπλουτίζεις τις γνωσεις σου.\nΓια αυτό σου προτείνω τα 10 καλύτερα korean darmas που ξεχώρισα και διαθέτουν ελληνικούς υποτίτλους, μέσα από την διαδεδομένη συνδρομητική υπηρεσία streaming, Netflix.\nΠως πυροδοτείται το σενάριο:\nΔύο ηθοποιοί και μια μακιγιέζ αγωνίζονται να τα καταφέρουν σε έναν κόσμο που μετρά την κοινωνική τους καταγωγή περισσότερο από τα όνειρά τους.\nΟπτική επαφή με την σειρά:\nΜια όμορφη ιστορία, ενός ανερχόμενου ηθοποιού με ταπεινή καταγωγή παρουσιάζοντας την εξέλιξη της πορείας του με τις δυσκολίες και τις ευκαιρίες που αντιμετώπισε μέχρι την καταξίωση. Ασφαλώς υπάρχει και love story στην σειρά και ο κεντρικός ηθοποιός πραγματικά είναι πολύ γλυκός.\nΜια γλυκιά σειρά που βγάζει πολύ συναίσθημα, με την ιστορία να ξεκινάει από ένα συμβάν στο φαρμακείο του πρωταγωνιστή.\nΗ βαθμολογία μου:8/10\nΠως πυροδοτείται το σενάριο:;\nΑν κάτι θα αποκομίσεις από αυτή την σειρά είναι ότι ποτέ δεν πρέπει να σταματάς για να πραγματοποιήσεις τα όνειρα σου. Αποτελεί μια πολύ τρυφερή ιστορία, με την πρωταγωνίστρια να προσπαθεί να κερδίσει μια δεύτερη ευκαιρία, ώστε να πετύχει στον επαγγελματικό τομέα.\nΗ γνωριμία μιας αντικοινωνικής συγγραφέα παιδικών βιβλίων και ενός ανιδιοτελούς φροντιστή σε ψυχιατρική κλινική ανοίγει ένα απίθανο μονοπάτι συναισθηματικής επούλωσης.\nΑφήνοντας να αιωρείται ένα μυστήριο για τους πρωταγωνιστές από το πρώτο επεισόδιο, εξελίσσεται μια όμορφη ιστορία αγάπης.\nΗ βαθμολογία μου: 8,5/10\nΜια ρομαντική ιστορία, η οποία θίγει τις κοινωνικές διακρίσεις στις σχέσεις. Η εξέλιξη της είναι η προσπάθεια των πρωταγωνιστών να αντέξουν στις επιθέσεις που δέχονται.\nΈνα σενάριο με αρκετές δόσεις φαντασίας, που καταλήγει σε μια όμορφη ιστορία αγάπης και με τους πρωταγωνιστές να χαρίζουν υπέροχες στιγμές.\nΗ βαθμολογία μου: 9/10\nΑν είσαι gamer τότε αυτή την σειρά πρέπει να την δεις, καθώς το πρωτότυπο σενάριο, που έχει αρκετή φαντασία που περιπλέκεται όμορφα με την πραγματικότητα, κάνουν κάθε επεισόδιο μοναδικό και ανατρεπτικό. Επίσης ο ηθοποιός Hyun Bin που παίζει τον πρωταγωνιστικό ρολό είναι ο αγαπημένος.\nΗ βαθμολογία μου: 9,5/10\nΑν το δεις ωμά θα το χαρακτηρίσεις ως θρίλερ αφού έχει φαντάσματα και ζόμπι, όμως εγω θα το παρομοιάσω με ένα παραμύθι, που έχει αρκετή φαντασία με καλούς, κακούς και δράκους, όπου σίγουρα θα κολλήσεις.\nΗ πιο ρομαντική σειρά, που σου μεταφέρει στο έπακρο το συναίσθημα και τις εξελίξεις να διαδραματίζονται με τρόπο που σου κρατάει το ενδιαφέρον σε κάθε επεισόδιο, αγωνιώντας για το επόμενο. Με πρωταγωνιστή κι εδώ τον μοναδικό Hyun Bin.\nΓια να επιβιώσουν σε έναν κόσμο ανελέητου ανταγωνισμού, δύο αντίπαλοι δικηγόροι με πρωτοκλασάτους πελάτες διαλύουν ό,τι στέκεται εμπόδιο στις φιλοδοξίες τους.\nΜια σειρά μου έχει σχεδόν όλα όσα χρειάζεσαι για να κολλήσεις μαζί της. Μοναδική μουσική επένδυση, μυστήριο, δράση, ανατροπές, ρομαντισμό και φυσικά γέλιο και συγκίνηση. Η ιστορία δυο δικηγορών με ανατροπές και εξελίξεις, που δεν θα θες να σταματήσεις να την βλέπεις.\nΗ βαθμολογία μου: 10/10\nΈνας επιπλέον λόγος που μου αρέσουν τα korean dramas είναι επειδή έχουν λίγα επεισόδια, δηλαδή αρχή και τέλος της ιστορίας, και κάθε επεισόδιο είναι χορταστικό, με τις εξελίξεις να είναι καταιγιστικές, αφού είναι διάρκειας 1 ή 1 ½ ώρας.\nΕσύ παρακολουθείς korean dramas;\nΓράψε μου τη δική σου αγαπημένη σειρά για να την δω κι εγώ.\nDesTzav 18 March 2021 at 20:41\nΔε ξέρω αν το έχει στο netflix , γιατί έχει αρκετά χρόνια που έχει βγει, αλλά ψάξε για το goblin. Μακράν η καλύτερη κορεατική σειρά που έχω δει με μυθοπλασια, εξαιρετικό χιούμορ και μουσική που ξεχωρίζει. Δεύτερο στη σειρά το Moon Lovers: Scarlet Heart Ryeo, μια ιστορική σειρά που δε γίνεται να ξεχάσεις.\nΣου τα συνιστώ ανεπιφύλακτα!\nEleftheria Siatira 8 May 2021 at 18:38


Μεταλλείο Μιτσερού: Βαμμένο με ιδρώτα και αίμα\nΜΙΡΑΝΤΑ ΛΥΣΑΝΔΡΟΥ, 25/04/2019 (τελευταία ενημέρωση 10:44)\nΣτην περιοχή όπου βρέθηκαν τα πτώματα των δύο δολοφονημένων γυναικών, εργάζονταν κάποτε υπό άθλιες συνθήκες για ένα κομμάτι ψωμί χιλιάδες Κύπριοι μεταλλωρύχοι. Το υπόγειο μεταλλείο της Κοκκινόγιας άρχισε τη λειτουργία του το 1969 και έκλεισε το 1979.\nΈνας τόπος ποτισμένος με τον ιδρώτα από τη σκληρή δουλειά των Κύπριων μεταλλωρύχων, αυτών που δούλεψαν στις γαλαρίες της Κοκκινογιάς στο Μιτσερό, οι ίδιες υπόγειες στοές βάφτηκαν και με το αίμα των γυναικών που τις τελευταίες μέρες βρέθηκαν εκεί δολοφονημένες.\nΤη δεκαετία του 1950, αφηγείται στον «Π» ο γεωλόγος και πρώην διευθυντής του Τμήματος Γεωλογικής Επισκόπησης Γιώργος Κωνσταντίνου, στα πέντε μεταλλεία της περιοχής του Μιτσερού – της Κοκκινογιάς ήταν το πιο πλούσιο, της Κοκκινοπεζούλας γνωστό για την κόκκινη λίμνη, τα δυο μεταλλεία που βρίσκονταν στην Αγροκηπιά και το Μενί προς τον Ξυλιάτο ,όπου κι εκεί γίνονταν έρευνες τις τελευταίες μέρες για ανεύρεση πτωμάτων- δούλευαν πάνω από 1.000 άτομα. Ήταν η εποχή που τα μεταλλεία είχαν επαναδραστηριοποιηθεί μετά τον Β’ Παγκόσμιο Πόλεμο και η εξόρυξη χαλκού βρισκόταν στο απόγειό της.\nΤο Μιτσερό έζησε το δύσκολα ξεκίνημα των μεταλλείων, την περίοδο αιχμής και δόξας, αλλά και τον φυσικό κορεσμό τους.\nΣύμφωνα με τον γεωλόγο Γιώργο Κωνσταντίνου, για να μπορεί να γίνει η εξόρυξη κάτω από την επιφάνεια της γης αντλούνταν τα νερά που υπήρχαν στο υπόγειο μεταλλείο με μηχανικά μέσα. Αυτό δεν μπορούσαν να το κάνουν οι αρχαίοι μεταλλωρύχοι, οι οποίοι έσκαψαν μέχρι 160 μέτρα, γι’ αυτό και «άφησαν» 600-800 χιλιάδες τόνους χαλκού οι οποίοι εξορύχθηκαν στη σύγχρονη εποχή\n10 γρόσια μεροκάματο\nΌπως σημειώνει ο γεωλόγος, η έκφραση «έχει κούσπο στο Μιτσερό δεν είναι άσχετη με το γεγονός ότι τα μεταλλεία της περιοχής έδιναν δουλειά και ψωμί σε πολύ κόσμο, φτωχό κόσμο, απ’ όλη την Κύπρο. Το μετάλλευμα του Μιτσερού έβγαινε από τα μεταλλεία με τρένο και στα πρώτα χρόνια μεταφερόταν στο εργοστάσιο εμπλουτισμού στο Βασιλικό και από το 1956 και μετά, στο υπερσύγχρονο για την εποχή εργοστάσιο εμπλουτισμού μεταλλευμάτων Μιτσερού. Ακολούθως το εμπόρευμα φορτωνόταν και μεταφερόταν στο Καραβοστάσι, απ’ όπου η Ελληνική Μεταλλευτική Εταιρεία (ΕΜΕ) που είχε τις άδειες εκμετάλλευσης το εξήγαγε.\nΗ ΕΜΕ, ως ΑΕΕΧΠΛ, είχε φτάσει στην Κύπρο από τη δεκαετία του ’20 και οι κάτοικοι του Μιτσερού, σύμφωνα με μαρτυρίες που βρίσκουμε σε γραπτό κείμενο το;y επί 45 χρόνια εργαζόμενου στην ΕΜΕ, Πολύκαρπου Κλαδευτηρά, ο κόσμος δούλευε για 10-12 γρόσια μεροκάματο, σε πολύ δύσκολες συνθήκες, ενίοτε απάνθρωπες, επικίνδυνες για τη φυσική τους διαβίωση. Η έναρξη του Β’ Παγκόσμιου Πολέμου ανέτρεψε την ανοδική πορεία της μεταλλευτικής βιομηχανίας στηn Κύπρο. Οι ευρωπαϊκές αγορές έκλεισαν και η ζήτηση χρυσού (γινόταν επίσης εξόρυξή του) και χαλκού έπεσε στο ελάχιστο. Η επαναδραστηριοποίηση της ΕΜΕ ξεκίνησε το 1951.\nΓια πολλούς από τους κατοίκους του Μιτσερού η εργασία στα μεταλλεία ήταν συνώνυμη με την εκμετάλλευση και την εξαθλίωση.\nΤο υπόγειο μεταλλείο\n«Το συγκεκριμένο μεταλλείο της Κοκκινογιάς (σ.σ. όπου γίνονται οι αστυνομικές έρευνες)», αναφέρει ο Γιώργος Κωνσταντίνου, «ήταν το μόνο υπόγειο μεταλλείο της περιοχής και ήταν πολύ πλούσιο σε χαλκό, αλλά σε πολύ μεγάλο βάθος, γι’ αυτό αναπτύχθηκε μια πολύ καλή τεχνική για να αντλήσουν όλο το μετάλλευμα. Και έτσι κατάφεραν να πάρουν όλο το κοίτασμα χαλκού. Το ενδιαφέρον είναι πως το συγκεκριμένο κοίτασμα χαλκού έδωσε τα εχέγγυα στην εταιρεία για να ξεκινήσει την Eλληνική Tράπεζα τη δεκαετία του ’70. Πιστεύω προσωπικά ότι η κερδοφορία των Κοκκινογιών δημιούργησε τις συνθήκες για την ίδρυση της τράπεζας», τονίζει ο κ. Κωνσταντίνου.\nΌλη η δουλειά στο υπόγειο μεταλλείο, εξηγεί ο κ. Κωνσταντίνου, γινόταν από ένα μεγάλο φρεάτιο το οποίο μετέφερε τους εργάτες μεταλλωρύχους και τα υλικά που χρειάζονταν για να στηριχθούν οι γαλαρίες, αλλά και το μετάλλευμα από το υπόγειο. Απαντώντας στο ερώτημα πώς βρέθηκε το νερό στη γαλαρία, λέει πως ανέκαθεν υπήρχε. «Αλλά, για να μπορούν να δουλεύουν κάτω από την επιφάνεια, αντλούσαν το νερό. Και για να ξέρετε, ο λόγος που έμεινε το μετάλλευμα, αυτές οι 600-800 χιλιάδες τόνοι που εξορύχθηκαν στη σύγχρονη εποχή, είναι επειδή δεν μπορούσαν οι αρχαίοι μεταλλωρύχοι, που είχαν ξεκινήσει την εκμετάλλευσή της Κοκκινογιάς πριν 3.000 χρόνια, να σκάψουν πιο κάτω από τα 160 μέτρα από την επιφάνεια της γης. Είχαν σκάψει αρκετά, αλλά δεν μπορούσαν να πάνε παρακάτω, γιατί δεν είχαν τη δυνατότητα τότε με μηχανικά μέσα να αντλήσουν το νερό. Έτσι το μεταλλείο το εκμεταλλευτήκαμε εμείς στου νεότερους χρόνους».\nΟι συνθήκες και οι ώρες εργασίας, αλλά και οι χαμηλοί μισθοί, η απουσία της κατάλληλης νομοθεσίας για προστασία των μεταλλωρύχων, έκαναν πολύ δύσκολη τη ζωή των εργαζομένων στο υπόγειο μεταλλείο.\nΣτη σύγχρονη εποχή, η Κοκκινόγια άρχισε τη λειτουργία της το 1969 και έκλεισε το 1979. Σύμφωνα με τα στοιχεία, δίπλα από τη στοά ορύχθηκε το φρεάτιο, το μεγάλο πηγάδι προσπέλασης και μεταφοράς προσωπικού υλικών και μεταλλεύματος διαμέτρου 3,5 μέτρων και βάθους 150 μέτρων. Το πηγάδι είχε δύο ανελκυστήρες και δίπλα του υπήρχε το δωμάτιο ελέγχου και επικοινωνίας με τις δύο στοές. Η πρώτη στοά είναι στα 400 μέτρα και η άλλη στα 336 μέτρα υψόμετρο από τη στάθμη της θάλασσας. Η κύρια γαλαρία εισόδου, με αριθμό 464, έχει μήκος 315 μέτρα και υποστηρίζεται από ξύλινα πλαίσια. Η γαλαρία 400 έχει μήκος 380 μέτρα και είναι σε σχήμα Π και υποστηρίζεται από ξύλινα πλαίσια. Η γαλαρία 336 έχει μήκος 487 μέτρα, είναι ημικυκλική και στηρίζεται με σκυρόδεμα. Η λειτουργία του μεταλλείου γινόταν επί 24ώρου βάσεως σε τρεις οκτάωρες βάρδιες.\nΟι έμπειροι Τ/Κ εργάτες\nΣτο συγκεκριμένο μεταλλείο, λόγω του ότι ήταν υπόγειο και δεν υπήρχαν πολλά διαθέσιμα εργατικά χέρια και εμπειρογνωμοσύνη από την περιοχή, εργάστηκαν και Τουρκοκύπριοι μεταλλωρύχοι με μεγάλη εμπειρία από το μεταλλείο του Μαυροβουνιού (σ.σ. περιοχή Σκουριώτισσας), που καθημερινά, όπως αναφέρει ο κ. Κωνσταντίνου, πηγαινοέρχονταν στην περιοχή Λεύκας. «Όταν έγινε το πραξικόπημα, βοηθήθηκαν για να επιστρέψουν πίσω στα χωριά τους, και μάλιστα άφησαν πολλά από τα υπάρχοντά τους στον χώρο εργασίας τους».\nΤο μεταλλείο Κοκκινογιάς τις εποχές της δόξας του. Οι φωτογραφίες αντλήθηκαν από την ιστοσελίδα της κοινότητας του Μιτσερού.\nΤο 1930-40 υπήρχε, θυμάται ο Γιώργος Κωνσταντίνου, και εργοστάσιο χρυσού στην περιοχή, το οποίο εκμεταλλευόταν τις οξειδώσεις για να ανασύρει χρυσό. «Η Κοκκινογιά πρόσφερε πάρα πολλά τότε με το χρυσοφόρο υλικό που είχε».\nΑρχαίο μνημείο οι σκουριές\nΤο Μιτσερό συνεχίζει σήμερα να προσφέρει στην οικονομία της χώρας με πέντε λατομεία τα οποία λειτουργούν στην περιοχή. Στο Μιτσερό λειτουργεί επίσης το μοναδικό ασβεστοκάμινο της Κύπρο μετά την απώλεια του Πενταδακτύλου, ο οποίος παρήγαγε ως επί το πλείστον τον ασβέστη για τις ανάγκες του τόπου». Κάποιες από τις σκουριές της περιοχής του Μιτσερού έχουν κηρυχθεί σε αρχαία μνημεία από το Τμήμα Αρχαιοτήτων.\nΟργή για τις εξετάσεις γραφέων στον ΟΚΥπΥ – Με μολύβι και χωρίς κάλυψη ονομάτωνΡάσφορντ: «Να ξεχάσουμε την τετράδα και να γίνουμε ξανά Γιουνάιτεντ»


Σουηδία:"Γεια σας φοιτητές! Μηδέν δάνειο; Βγες ραντεβού με έναν Sugar Daddy" - Ατέχνως\nΒρίσκεστε:Ατέχνως»Σκίτσα»Σουηδία:”Γεια σας φοιτητές! Μηδέν δάνειο; Βγες ραντεβού με έναν Sugar Daddy”\nΣουηδία:”Γεια σας φοιτητές! Μηδέν δάνειο; Βγες ραντεβού με έναν Sugar Daddy”\nΑπό Πάνος Αλεπλιώτης στο Σεπ 2, 2018 Σκίτσα\nΠερί…αναπτυγμένου καπιταλισμού Σουηδίας. Την Δευτέρα ξεκινούν οι φοιτητές το χειμερινό εξάμηνο. Το…. αναπτυγμένο Σουηδικό σύστημα χορηγεί φοιτητικά δάνεια κάθε εξάμηνο αρκεί να περάσεις το 75% των μαθημάτων. Αν δεν τα έχεις περάσει και άρα δεν θα πάρεις δάνειο η μεταφερόμενη γιγαντοαφίσα έχει την λύση στο κέντρο του Γκέτεμποργκ ! “Γεια σας φοιτητές! Μηδέν δάνειο; Βγες ραντεβού με έναν Sugar Daddy”. Έναν γέρο δηλαδή που θα σε πληρώνει έναντι των “υπηρεσιών” που θα του παρέχεις.\nΒάζει και την διεύθυνση της εταιρείας όπου θα απευθυνθείς, που πουλάει σεξ ! Αυτή την κοινωνία πρότυπο των ατομικών ελευθεριών μας προτείνουν.\nΔάνεο Καπιταλισμός Πάνος Αλεπλιώτης Σεξ Σουηδία φοιτητές\nΠροηγούμενη δημοσίευση 10 Πασίγνωστες Εταιρίες που συνεργάστηκαν με την Ναζιστική Γερμανία – Kodak ( Ε’ Μέρος)\nΕπόμενη δημοσίευση Γερμανία: Συνεχίζουν τις προκλήσεις οι απόγονοι του Χίτλερ


ΙΕΡΑ ΜΗΤΡΟΠΟΛΙΣ ΧΙΟΥ ΨΑΡΩΝ ΚΑΙ ΟΙΝΟΥΣΣΩΝ: Κυριακή Σταυροπροσκυνήσεως στον Σταυρό Καρδαμύλων μετά χειροτονίας Πρεσβυτέρου.\nΚυριακή Σταυροπροσκυνήσεως στον Σταυρό Καρδαμύλων μετά χειροτονίας Πρεσβυτέρου.\nΚυριακή της Σταυροπροσκυνήσεως 23 Μαρτίου 2014 στον Ιερό Ναό Υψώσεως Τιμίου Σταυρού Ράχης Καρδαμύλων.\nΦωτογραφικά στιγμιότυπα από την τελετή προσκυνήσεως του Τιμίου Σταυρού, την Αρχιερατική Θεία Λειτουργία ιερουργούντος του Σεβασμιωτάτου Μητροπολίτου Χίου, Ψαρών και Οινουσσών μετά της χειροτονίας εις Πρεσβύτερον του π. Εμμανουήλ Γ. Τζιώτη.\nΑναρτήθηκε από Ι. ΜΗΤΡΟΠΟΛΗ ΧΙΟΥ στις 10:10 μ.μ.


Ευφυείς άνθρωποι: 10 χαρακτηριστικά που έχουν όλοι οι άνθρωποι με ανεπτυγμένη ευφυΐα\nby Δημήτρης Μπιτολάς 11/06/2020 20:04 1617\nΕυφυείς άνθρωποι: Οι πιο πολλοί άνθρωποι πιστεύουν πολύ στον εαυτό τους. Μάλιστα, θεωρούν πως ανήκουν στην κατηγορία των έξυπνων ανθρώπων. Όπως και να έχουν τα πράγματα, για να ξεφύγετε από τη θεωρία και να περάσετε στην πράξη, δεν έχετε παρά να διαβάσετε τη λίστα που βρίσκεται παρακάτω. Το βέβαιο είναι πως θα οδηγηθείτε σε χρήσιμα συμπεράσματα.\nΑκολουθούν δέκα χαρακτηριστικά που έχουν οι ευφυείς άνθρωποι\n– Βρίζουν περισσότερο: Οι περισσότεροι έξυπνοι άνθρωποι δεν αναστατώνονται τόσο συχνά. Αλλά όταν το κάνουν, το κάνουν σωστά! Βρίζουν πιο συχνά. Μπορεί να ακούγεται παράξενο. Όμως, μια πρόσφατη μελέτη στο “Science Language” διαπίστωσε ότι η βρισιά είναι σημάδι ευφυΐας!\nΚι άλλα χαρακτηριστικά που έχουν οι ευφυείς άνθρωποι\n– Είναι κουκουβάγιες: Ορισμένες μελέτες από το London School of Economics έδειξαν ότι οι έξυπνοι άνθρωποι μένουν ξύπνιοι αργότερα από ό, τι τα άτομα με χαμηλότερο IQ. Οι συμμετέχοντες στη μελέτη με IQ 75 πήγαν στο κρεβάτι πριν από τα μεσάνυχτα κατά τη διάρκεια της εβδομάδας. Όμως, άτομα με IQ 125 αποκοιμήθηκαν στις 12:30 το βράδυ κατά μέσο όρο. Και το Σαββατοκύριακο, οι πιο έξυπνοι ήταν πιθανό να μείνουν πιο αργά από τους λιγότερο έξυπνους. (Πρέπει να σημειωθεί, ωστόσο, ότι ήταν όλοι νέοι ηλικίας περίπου 20 ετών!)\n– Είναι τεμπέληδες: Το περιμένατε αυτό; Οι άνθρωποι που μερικές φορές ξαπλώνουν και δεν να κάνουν τίποτα είναι προφανώς πιο έξυπνοι! Μια μελέτη από το Πανεπιστήμιο της Φλόριντα δείχνει ότι οι ευφυείς άνθρωποι χρησιμοποιούν τον τεμπέλικο χρόνο τους για να συλλογιστούν το σύμπαν. Αντίθετα, οι λιγότερο έξυπνοι βαριούνται και πρέπει να κάνουν κάτι για να απασχολήσουν τον εαυτό τους.\n– Διατηρούν τη ψυχραιμία τους: Οι έξυπνοι άνθρωποι χάνουν τη ψυχραιμία κατά διαστήματα, αλλά λιγότερο συχνά από τα άτομα με χαμηλότερο IQ επειδή έχουν περισσότερο αυτοέλεγχο. Αυτό έδειξε μια μακροχρόνια μελέτη από το Πανεπιστήμιο του Μίσιγκαν, αναλύοντας 600 συμμετέχοντες, τα παιδιά και τους γονείς τους για 22 χρόνια. Οι ερευνητές ήθελαν να μάθουν αν υπήρχε σχέση μεταξύ επιθετικής συμπεριφοράς και χαμηλού δείκτης νοημοσύνης. Τα αποτελέσματα της μελέτης αποκάλυψαν ότι τα παιδιά μαθαίνουν πολύ νωρίς να αντιδρούν σε καταστάσεις σύγκρουσης με θυμό και επιθετικότητα. Η ανάπτυξη σε ένα επιθετικό περιβάλλον εμποδίζει την ανάπτυξη του εγκεφάλου.\nΕπιπλέον, χαρακτηριστικά που έχουν οι ευφυείς άνθρωποι\n– Είναι ακατάστατοι: Η ακαταστασία δεν είναι απαραίτητα σημάδι τεμπελιάς! Κοιτάξτε τα γραφεία των φίλων και των συναδέλφων σας και θα πάρετε μια ιδέα για το ποιος είναι πιθανό να είναι έξυπνος ή όχι. Όπως έχουν ήδη δείξει πολλές μελέτες, οι άνθρωποι που δίνουν λιγότερη αξία στην τακτοποίηση τείνουν να είναι πιο δημιουργικοί, πιο πρόθυμοι να δοκιμάσουν κάτι νέο, πιο πιθανό να σκέφτονται μεγάλες ιδέες.\n– Δεν πιστεύουν ότι είναι καλύτεροι από τους άλλους: Οι λιγότερο έξυπνοι άνθρωποι έχουν συχνά μια ανακριβή εικόνα των ταλέντων τους. Τείνουν να πιστεύουν ότι είναι καλύτεροι από άλλους. Σύμφωνα με μια μελέτη που δημοσιεύθηκε στο περιοδικό Psychological Science, οι λιγότερο ευφυείς άνθρωποι είναι πιο συχνά ομοφοβικοί ή ρατσιστές και τείνουν να κατηγοριοποιούν τους ανθρώπους πρόωρα. Οι έξυπνοι άνθρωποι γνωρίζουν τη δική τους αξία και δεν χρειάζεται να το αποδείξουν στους άλλους. Το αντίθετο: είναι πιο πιθανό να είναι πρόθυμοι να βοηθήσουν τους άλλους και να χαίρονται για την επιτυχία τους.\n– Παραδέχονται τα λάθη τους: Αναλαμβάνετε την ευθύνη για τα λάθη και την κακή σας συμπεριφορά; Αυτό δεν συνηθίζεται από άτομα με χαμηλότερο IQ. Προτιμούν να κατηγορούν τους άλλους για τις δικές τους αποτυχίες. Η ανάπτυξη του εγκεφάλου σε παιδιά των οποίων οι γονείς δεν παραδέχονται τα λάθη τους τα γεμίζει με άγχος: μεγαλώνουν πιστεύοντας ότι το να κάνουν λάθη είναι το τέλος του κόσμου και ο επακόλουθος φόβος αναστέλλει τη μάθησή τους. Οι έξυπνοι άνθρωποι από την άλλη πλευρά έχουν μάθει να παραδέχονται τα λάθη τους και να αναλαμβάνουν την ευθύνη για τη συμπεριφορά τους. Δεν βλέπουν τα λάθη ως κάτι κακό, απαραίτητα, αλλά συχνά ως ευκαιρία να μάθουν. Μια άλλη μελέτη του Πανεπιστημίου του Μίσιγκαν έδειξε ότι ο εγκέφαλος των έξυπνων ανθρώπων αντιδρά διαφορετικά σε λάθη από αυτά των λιγότερο ευφυϊών.\nΤα υπόλοιπα χαρακτηριστικά που έχουν οι ευφυείς άνθρωποι\n– Έχουν ενσυναίσθηση: Τα άτομα με χαμηλότερο IQ συχνά νοιάζονται μόνο για τα συναισθήματά τους και δεν μπορούν να καταλάβουν τις ανάγκες των άλλων. Συχνά έχει να κάνει με την ικανότητα ενσυναίσθησης, προβάλλοντας τον εαυτό τους στα συναισθήματα κάποιου άλλου και την κατανόηση τους. Η ενσυναίσθηση είναι απαραίτητη για αρμονικές σχέσεις. Οι λιγότερο έξυπνοι άνθρωποι δυσκολεύονται να επανεξετάσουν τις απόψεις τους, έτσι προσπαθούν απλώς να πείσουν τους άλλους να συμφωνήσουν μαζί τους. Συνήθως δεν παρατηρούν αν ένα άτομο με το οποίο μιλάμε είναι στην πραγματικότητα πιο έξυπνο από αυτούς. Ερευνητές στο Texas Tech University έδειξαν σε μια αντιπροσωπευτική μελέτη ότι οι πιο έξυπνοι άνθρωποι μπορούσαν να αναγνωρίσουν τα συναισθήματα των άλλων. Οι συμμετέχοντες στη μελέτη έτειναν επίσης να είναι πιο πρόθυμοι να κάνουν κάτι καλό για άλλο άτομο, χωρίς να περιμένουν τίποτα σε αντάλλαγμα.\n– Είναι δύσπιστοι: Ναι, το διαβάσατε σωστά. Οι έξυπνοι άνθρωποι τείνουν να ανησυχούν περισσότερο και χρειάζονται περισσότερο χρόνο για να κάνουν φίλους. Δεν εμπιστεύονται τους ανθρώπους τόσο εύκολα, και έχουν την ικανότητα να κατανοήσουν πολύπλοκα περιβάλλοντα, να τα προβάλουν στο μέλλον και να φανταστούν όλα όσα μπορεί να πάνε στραβά. Αλλά για όλο το άγχος και την έλλειψη εμπιστοσύνης τους, όταν οι έξυπνοι άνθρωποι χτίζουν φιλίες τείνουν να είναι πιο μακροπρόθεσμες και πιο σταθερές από τις σχέσεις των λιγότερο ευφυών ανθρώπων.\n– Κλείνουν το ξυπνητήρι: Ποιος δεν ξέρει αυτήν την κατάσταση: Χτυπάει το ξυπνητήρι αλλά δεν μπορείτε να σηκωθείτε. Λοιπόν, δεν χρειάζεται να αισθάνεστε άσχημα γι’ αυτό. Μια μελέτη που δημοσιεύθηκε στο περιοδικό “Προσωπικότητα και ατομικές διαφορές” έδειξε ότι οι έξυπνοι άνθρωποι αγνοούν συχνότερα το ξυπνητήρι τους. Τι καλά νέα!\n14/02/2021 18:50 14/02/2021 12:13 1563\n10/01/2021 08:30 09/01/2021 13:02 1088\n06/01/2021 18:30 06/01/2021 17:03 1207\nΑΝΘΡΩΠΟΙΕΞΥΠΝΟΙ ΑΝΘΡΩΠΟΙΕΥΦΥΕΙΣ ΑΝΘΡΩΠΟΙΧΑΡΑΚΤΗΡΙΣΤΙΚΑ


ΗΠΑ: Πυροβόλησαν Αφροαμερικανό με 20 σφαίρες για ένα iPhone, νόμιζαν ότι ήταν όπλο! | Plus: Διεθνή | gazzetta.gr\nΠέμπτη, 22 Μαρτίου 2018 - 22:39\nFollow @twitterΗΠΑ: Πυροβόλησαν Αφροαμερικανό με 20 σφαίρες για ένα iPhone, νόμιζαν ότι ήταν όπλο!\nΑστυνομικοί πυροβόλησαν και σκότωσαν ένα 22χρονο παιδί στο σπίτι της γιαγιάς του. Nόμιζαν πως τους σημάδευε με όπλο που τελικά αποδείχθηκε... iPhone.\nΜε 20 σφαίρες πυροβόλησαν αστυνομικοί του Σακραμέντο έναν 22χρονο Αφροαμερικανό, στην αυλή του σπιτιού της γιαγιάς του, επειδή, όπως ισχυρίζονται, νόμιζαν ότι τους σημάδευε με όπλο.\nΌμως κατά την έρευνά τους, αφού ο άτυχος νεαρός έπεσε νεκρός, το μόνο που βρήκαν πάνω του ήταν ένα iPhone.\nΟ Στέφον Κλαρκ έχασε τη ζωή του την Κυριακή το βράδυ, όταν οι αστυνομικοί άνοιξαν πυρ εναντίον του, έπειτα από τηλεφώνημα που είχε προηγηθεί στην άμεσο δράση όπου καταγγελλόταν ότι ένας άνδρας παραβίαζε αυτοκίνητα στη γειτονιά.\nΘεωρώντας ότι ο Κλαρκ ήταν ο δράστης, άρχισαν να τον καταδιώκουν, με τη συνδρομή ενός ελικοπτέρου της αστυνομίας, που ήταν εξοπλισμένο με υπέρυθρη κάμερα. Το περιστατικό βιντεοσκοπήθηκε από τον αέρα όπως και από τις κάμερες που φέρουν στη στολή τους οι αστυνομικοί.\nΣτα βίντεο διακρίνεται ο Κλαρκ να τρέχει στη γειτονιά καταφεύγοντας στην πίσω αυλή του σπιτιού του, ενώ τον καταδιώκει το ελικόπτερο, Οι δύο αστυνομικοί εισέρχονται στον προαύλιο χώρο και φωνάζουν «δείξε μας τα χέρια σου!», κατόπιν «όπλο, όπλο, όπλο!».\nΤα δύο στελέχη των υπηρεσιών ασφαλείας ανοίγουν πυρ, οι εκπυρσοκροτήσεις διακρίνονται, ως λευκές λάμψεις, στο βίντεο που κατέγραψε το ελικόπτερο. «Όταν άνοιξαν πυρ, οι αστυνομικοί νόμιζαν ότι ο ύποπτος τους στόχευσε με ένα όπλο. Όμως, στις έρευνες που ακολούθησαν δεν βρέθηκε κανένα όπλο. Το μοναδικό αντικείμενο που βρέθηκε κοντά στον ύποπτο ήταν ένα κινητό τηλέφωνο» ανακοίνωσε η αστυνομία του Σακραμέντο.\nΑκούγοντας τα πυρά έξω ακριβώς από το σπίτι τους, οι παππούδες του Στέφον Κλαρκ τηλεφώνησαν στην αστυνομία, χωρίς να γνωρίζουν ότι οι αρχές βρίσκονταν ήδη στο σημείο. «Είπα στους αστυνομικούς: «είστε δολοφόνοι», περιέγραψε η γιαγιά του θύματος, Σεκίτα Τόμπσον, στο τηλεοπτικό δίκτυο Fox 40. «Άραγε, βρισκόταν σε λάθος μέρος τη λάθος ώρα, στον ίδιο του τον κήπο;» ειρωνεύτηκε η ίδια, όπως έγραψε η εφημερίδα Sacramento Bee.\nΟι δύο αστυνομικοί έχουν τεθεί σε διαθεσιμότητα και η αστυνομία ξεκίνησε έρευνα.\nΗ υπόθεση προκάλεσε την κατακραυγή της αμερικανικής κοινής γνώμης σε βαθμό τέτοιο που το Αστυνομικό Τμήμα του Σακραμέντο έσπευσε να διαβεβαιώσει σε ένα δελτίο τύπου ότι «έχει επίγνωση της σημασίας των γεγονότων και του αντίκτυπού τους στους πολίτες».\nΕπιστήμονες στη Βρετανία, με επικεφαλής έναν Ελληνοκύπριο ερευνητή, ανέπτυξαν μια νέα μέθοδο που μπορεί να προβλέψει έγκαιρα τον κ...\nΤα πρώτα "έξυπνα" αθλητικά παπούτσια που "δένονται" μόνα τους με εντολή από κινητό τηλέφωνο, δημιούργησε η Nike.\nΚορυφώνεται η αγωνία για τον 2χρονο που έπεσε μία τρύπα 110 μέτρων. Όλο το 24ωρο δουλεύουν τα συνεργεία για τον εντοπισμό του, έφτ...


Πανήγυρη του Ι. Ναού Αγίας Βαρβάρας Χαλκίδος-πρόγραμμα - ΕΚΚΛΗΣΙΑ ONLINE\nΣάββατο, 25 Νοεμβρίου 2017 11:40\nΑρχική » ΝΕΑ » Πανήγυρη του Ι. Ναού Αγίας Βαρβάρας Χαλκίδος-πρόγραμμα\nΓίνεται γνωστό στους ευλαβείς χριστιανούς ότι, με αφορμή την επικείμενη Πανήγυρη του Ι. Ναού Αγίας Βαρβάρας Χαλκίδος, θα πραγματοποιηθούν οι παρακάτω Ιερές Ακολουθίες:\nώρα 8.30 μ.μ.: Προεόρτιος Ιερά Αγρυπνία μετ’ αρτοκλασίας, κατά τη διάρκεια της οποίας θα εκτεθεί για προσκύνηση ιερό Λείψανο της Αγίας.\nώρα 7.30 π.μ.: Όρθρος.\nώρα 4.30 μ.μ.: Εσπερινός και παράκληση στην Αγία Βαρβάρα, κατά τη διάρκεια της οποίας θα εκτεθεί για προσκύνηση ιερό Λείψανο της Αγίας. Θα ακολουθήσει κήρυγμα από τον Ιεροκήρυκα π. Τιμόθεο Μπαϊμπάκη, με θέμα τα ΙΕΡΑ ΜΥΣΤΗΡΙΑ ΤΗΣ ΕΚΚΛΗΣΙΑΣ.\nΠέμπτη 30 Δεκεμβρίου 2017\nώρα 7.00 π.μ.: Όρθρος και Θεία Λειτουργία, επί τη μνήμη του Αγίου Αποστόλου Ανδρέου του Πρωτοκλήτου.\nώρα 4.30 μ.μ.: Εσπερινός και Ακολουθία του Αγιασμού για την πρωτομηνιά.\nώρα 7.30 π.μ.: Όρθρος και Ιερό Ευχέλαιο.\nώρα 4.30 μ.μ.: Εσπερινός.\nώρα 4.30 μ.μ.: Μέγας Εσπερινός.\nώρα 7.00 π.μ.: Όρθρος και Θεία Λειτουργία.\nώρα 6.00 μ.μ.: Μέγας Πανηγυρικός ΑρχιερατικόςΕσπερινός της εορτής της Αγίας Βαρβάρας, μετ’ αρτοκλασίας και θείου Κηρύγματος κατά τη διάρκεια του οποίου θα εκτεθεί για προσκύνηση ιερό Λείψανο της Αγίας.\nΘα χοροστατήσει ο Σεβασμιώτατος Ποιμενάρχης μας, Μητροπολίτης Χαλκίδος κ.κ. ΧΡΥΣΟΣΤΟΜΟΣ.\nώρα 7.00 π.μ.: Όρθρος και πανηγυρική Αρχιερατική Θεία Λειτουργία στη μνήμη της Αγίας Βαρβάρας, κατά τη διάρκεια της οποίας θα εκτεθεί για προσκύνηση ιερό Λείψανο της Αγίας, προεξάρχοντος του Σεβασμιωτάτου Ποιμενάρχου μας, Μητροπολίτου Χαλκίδος κ.κ. ΧΡΥΣΟΣΤΟΜΟΥ.\nώρα 5.00 μ.μ.: Εσπερινός της εορτής του Αγίου Σάββα και παράκληση στην Αγία Βαρβάρα κατά τη διάρκεια της οποίας θα εκτεθεί για προσκύνηση ιερό Λείψανο της Αγίας.\nΚαλούνται οι φιλάγιοι χριστιανοί μας να προσέλθουν στις Ιερές Ακολουθίες και να λάβουν την ευλογία του Θεού δια της Αγίας Ενδόξου Μεγαλομάρτυρος Βαρβάρας.\nΝοέ 25, 2017 Εκκλησία Online\n2 χρόνια πριν ΜΗΤΡΟΠΟΛΕΙΣ, ΝΕΑΜητρόπολη Χαλκίδος, Μητροπολίτης Χαλκίδος Χρυσόστομος, Πανήγυρη του Ι. Ναού Αγίας Βαρβάρας Χαλκίδος-πρόγραμμα\nΗ Θαυματουργή εικόνα Παναγίας Σουμελά στον Ιερό Μητροπολιτικό Ναό Αγίου Νικολάου ΤρικάλωνΜε τον Πρέσβη της Ρουμανίας στη Ρωσία συναντήθηκε ο Μητροπολίτης Ιλαρίωνας\nΜε την ευκαιρία της έναρξης του νέου έτους, την Τρίτη 14 Ιανουαρίου 2020, ο Σεβασμιώτατος Μητροπολίτης Χαλκίδος κ. Χρυσόστομος επισκέφθηκε, κατόπιν προσκλήσεως που του απευθύνθηκε, το 3ο Δημοτικό Σχολείο Χαλκίδος.\nΣτο Δημοτικό Θέατρο «Παπαδημητρίου» Χαλκίδος ο Μητροπολίτης\nΣτο Δημοτικό Θέατρο «Παπαδημητρίου» Χαλκίδος, το απόγευμα της Τετάρτης 5 Φεβρουαρίου 2020, βρέθηκε ο Σεβασμιώτατος Μητροπολίτης Χαλκίδος κ. Χρυσόστομος, κατόπιν προσκλήσεως του Προέδρου του Παραρτήματος της Ελληνικής Αντικαρκινικής Εταιρείας στη Χαλκίδα, κ. Δημητρίου Αναγνώστου, στην εκδήλωση «Παγκόσμια ημέρα κατά του καρκίνου-Νεότερα δεδομένα-Αισιόδοξα μηνύματα».\nΧειροτονία νέου διακόνου στην Ι.Μ. Χαλκίδος\nΤο Σάββατο 13 Ιουλίου 2019 το πρωί, ο Σεβασμιώτατος Μητροπολίτης Χαλκίδος κ. Χρυσόστομος χοροστάτησε κατά την Ακολουθία του Όρθρου και προεξήρχε της Θείας Λειτουργίας, στον Ι. Ναό Αγίου Νικολάου Ψαχνών, συλλειτουργούντων πολλών Κληρικών της Ιεράς Μητροπόλεως και εξ Αθηνών, με προεξάρχοντα τον Αρχιγραμματέα της Ιεράς Συνόδου Αρχιμ. Φιλόθεο Θεοχάρη.\nΠροσκυνηματική του Συλλόγου Ευβοέων Φίλων του Αγίου Όρους στην Ιερά Μονή Οσίου Δαυΐδ\nΧριστούγεννα 2018 στη Μητρόπολη Χαλκίδος\nΜετά από αυθόρμητη πρόταση του Σεβασμιωτάτου Μητροπολίτου Χαλκίδος κ. Χρυσοστόμου, ανήμερα τα Χριστούγεννα, Τρίτη 25 Δεκεμβρίου 2018 στις 5.45 το πρωί, μεγάλη αντιπροσωπεία νέων και νεανίδων της Χορωδίας – Ορχήστρας Νέων της Ι. Μητροπόλεως Χαλκίδος, έψαλλαν τις Καταβασίες «Χριστός γεννάται» στο κέντρο της ιστορικής Παλαιοχριστιανικής Βασιλικής της Πολιούχου Χαλκίδος Αγίας Παρασκευής και μετέδωσαν σε όλη την Τοπική Εκκλησία το χαρμόσυνο δοξολογικό μήνυμα της Σαρκώσεως του Θεού και της θεώσεως του ανθρώπου.\nΕορτή της Ενορίας Μαλακώντα\nΙ.Μ Χαλκίδος: Εορτή λήξης της Ειδικής Σχολής Κατηχητών\nΘΕΙΑ ΛΕΙΤΟΥΡΓΙΑ ΤΟΥ ΜΗΤΡΟΠΟΛΙΤΟΥ ΧΑΛΚΙΔΟΣ ΣΤΟ 6ο ΔΗΜΟΤΙΚΟ ΣΧΟΛΕΙΟ ΧΑΛΚΙΔΟΣ


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Ουάου, έχει και ρουφ…\n- Είμουν καλεσμένος σε ένα γάμο. Μπήκα στην εκκλησία και κάθισα διακριτικά στα πίσω καθίσματα. Σε μια στιγμή μπαίνει μια παρέα 3-4 κοριτσιών και αφού χαζεύουνε λίγο τα πέριξ, μάλλον δεν θα είχαν ξαναμπεί σε εκκλησία, η μία από αυτές κραυγάζει: - Ουάου, έχει και roof. Πέρασε το ηλίθιο τσακλοκούδουνο τον γυναικωνίτη για ρουφ γκάρντεν, ή κάτι τέτοιο.\nê Πολλές φορές το επίθετο προσδιορίζει και τον άνθρωπο που το «φοράει». Η περίπτωση του κ. Δημητρίου Καμμένου των ΑΝΕΛ, είναι χαρακτηριστική. Θέλοντας να βγει από την αφάνειά του, δήλωσε ότι θα κόψουν από τους συνταξιούχους ένα κατοστάρικο, (αυτό που οι παππούδες δίνουν στα εγγόνια τους και αυτά το μετουσιώνουν σε… φραπέδες, όπως απεφάνθη) και αυτό το κατοστάρικο η κυβέρνησή μας (ΣΥΡΙΖΑΝΕΛ) θα το κάνει εργοστάσια, επιχειρήσεις, εργαστήρια, μεγάλα ηλεκτροφόρα καλώδια (για να θυμηθούμε λίγο και τον ύμνο του Ρίτσου στον πατερούλη Στάλιν) κ.λπ. ώστε να ανοίξουν οι δουλειές και να εξαϋλωθεί η ανεργία. Ο κ. Καμμένος δεν σκέφθηκε ότι υπάρχει περίπτωση, έστω μία στο εκατομμύριο, αυτό το κατοστάρικο να είναι αυτό που περιμένει με αγωνία κάθε μήνα ο άνεργος εγγονός. Και για να τον βγάλω από την πιθανή απορία η πιθανότητα δεν είναι ένα στο εκατομμύριο, αλλά είναι το σύνηθες. Αυτό τα κατοστάρικο σήμερα, συντηρεί οικογένειες. Άσχετο αν αυτός, μακριά από την πραγματικότητα, δεν το έχει αντιληφθεί.\nΚάπου διάβασα ότι τα αναίρεσε, δεν ξέρω αν αυτοβούλως ή κατόπιν φάπας άνωθεν και ζήτησε και συγγνώμη. Ας έχει υπόψη του, ότι αυτό είναι χειρότερο από την δήλωσή του, διότι δείχνει ότι μιλάει χωρίς να βουτάει πρώτα τη γλώσσα στο μυαλό του, που έλεγε και η γιαγιά μου.\nΑλήθεια ο «φραπές» πώς κλίνεται; Ίσως ο φραπές, του φραπέδος, ώ Καμμένε.\nê Η περίοδος που περνάμε είναι περίοδος Τσάμπιονς Λιγκ. Η μεγαλύτερη διασυλλογική διοργάνωση, έχει μπει πλέον στην τελευταία φάση και οι «γιγαντομαχίες» μεταξύ κορυφαίων ομάδων έχουν καθηλώσει τους ανά την γη φιλάθλους Και όχι μόνον, διότι υπάρχουν και πολλοί οι οποίοι μπορεί να μην είναι και φανατικοί του αθλήματος, αλλά κάθονται μπροστά στις τηλεοράσεις τους για να δούνε καλό ποδόσφαιρο.\nΠαρακολουθούσα τον αγώνα Γιουβέντους – Μπαρτσελώνα. Και αυτό τον αγώνα διάλεξε ο περιγράφων για να κάνει επίδειξη των γνώσεών του. Κάθε τόσο και κυρίως όταν σκόραρε ο Ντιμπαλά αμόλαγε και ένα «λαχόγιαααα» και άντε να καταλάβεις εσύ τώρα αν σε έβρισε ή σούλεγε κάτι για την θεία σου. Από αυτόν ακούσαμε ότι στη Γιουβέντους παίζει και ένας Ντιμπάλα, που μέχρι τώρα τον ξέραμε ως Ντιμπαλά. Μόλις προχθές μάθαμε από άλλον αστέρα του είδους, ότι στην Μπάγερν παίζει ο Άλαμπα και όχι ο Αλάμπα που μέχρι τώρα οι ίδιοι μας έλεγαν.\nΚαι δεν είναι μόνον αυτό. Σαν αρχίσουν αυτά τα ηλίθια «Τζιαλορόσι», «Μπιανκονέροι», «Μπλαουγκράνα», «Νερατζούρι», «Αλεπούδες», «Νυχτερίδες», «Ζαχαρωτά», «Εφοπλιστές», τρελαίνεσαι εντελώς. Είναι δυνατόν να ξέρεις όλα τα παρατσούκλια όλων των ομάδων; Και όμως κατά τους κ.κ. σπορτκάστερς, είναι όχι μόνο δυνατό αλλά και απαραίτητο και είσαι υποχρεωμένος να ξέρεις, ποια είναι τα «Σφυριά», ποιοι οι «Λύκοι», ποιοι οι «Σιδηροδρομικοί» (και εγώ που είχα μείνει στον «Θερμαϊκό»…), ποια τα «Υποβρύχια» και ποιες οι «Σαρδέλες» (αυτοί είναι η «Καλλονή» Μυτιλήνης ή Λέσβου…).\nΉμαρτον ρε παιδιά. Ένα αγώνα έκατσα να δώ όχι να εξασκήσω τις γνώσεις μου στην ανθολογία των γηπέδων. Άλλος αθλητικός συντάκτης, επιμένει να μας λέει το όνομα του ποδοσφαιριστή, όταν αυτός διώχνει τη μπάλα και όχι όταν την δέχεται. Έτσι, την μπάλα την παίρνει ο κανένας, αλλά την διώχνει ο Χ! Μύλος.\nΓια να μη πιάσω και το μπάσκετ που τα «οουουου», δίνουν και παίρνουν.\nê Τι θα γίνει με αυτήν την πατρότητα των δημοσίων έργων; Δεν υπάρχουν εγκαίνια που αμέσως να μη βγει κάποιος να πει «Αυτό το αρχίσαμε εμείς, εσείς γιατί πανηγυρίζετε;». Είναι μία ηλίθια λογική, διότι πρώτον ας το τελειώνατε εσείς και να το εγκαινιάζατε. Και δεύτερον στην Ελλάδα ζούμε. Εδώ το 1974, ξήλωσαν εντοιχισμένες πλάκες, που έγραφαν ότι το τάδε έργο (και ήταν πολλά) το εγκαινίασε ο Παπαδόπουλος. Ή όχι; Ε, τώρα απλώς η ίδια τακτική εφαρμόζεται λίγο πιο…εκδημοκρατισμένη!


Κώστας Καραμανλής ΜΜΜ: Σχέδιο για να «σπάσουν» οι ώρες αιχμής στα Μέσα Μεταφοράς - Hellenic Voice\nΑρχική Πολιτική Κώστας Καραμανλής ΜΜΜ: Σχέδιο για να «σπάσουν» οι ώρες αιχμής στα Μέσα...\nΚώστας Καραμανλής ΜΜΜ: Σχέδιο για να «σπάσουν» οι ώρες αιχμής στα Μέσα Μεταφοράς\nΚώστας Καραμανλής ΜΜΜ: Για τα μέτρα ασφαλείας στα Μέσα Μαζικής Μεταφοράς καθώς επίκειται χαλάρωση των περιοριστικών μέτρων, μίλησε ο υπουργός Μεταφορών, Κώστας Καραμανλής στην τηλεόραση του ΣΚΑΪ και στην Μάιρα Μπάρμπα και Γιώργο Ευγενίδη. «Πρέπει να βρούμε τη ‘’χρυσή τομή’’ μεταξύ της ελεύθερης μετακίνησης πολιτών και της προστασίας της δημόσιας υγείας», τόνισε ο κ. Καραμανλής και αναφέρθηκε στις δυσκολίες επιβολής συγκεκριμένων μέτρων ειδικά σε μετρό, τραμ και λεωφορεία.\nΣύμφωνα με τον κ. Καραμανλή στην κυβέρνηση εξετάζουν εάν θα πρέπει όλοι οι επιβάτες των ΜΜΜ να φορούν μάσκες και οι τελικές αποφάσεις θα ληφθούν την άλλη εβδομάδα. Ήδη το εν λόγω μέτρο εφαρμόζεται στη Γερμανία και τη Γαλλία, εξήγησε ο υπουργός. Ο υπουργός Μεταφορών, είπε επίσης ότι υπάρχει η σκέψη να μεταβληθούν οι ώρες πρωινής προσέλευσης των εργαζομένων στις εργασίες τους «έτσι ώστε να σπάσει η ώρα αιχμής» και τον πολύ μεγάλο συνωστισμό.\nΕιδικότερα εξήγησε ότι η σχετική πρόταση αφορά τον διαχωρισμό σε τρεις διακριτές ώρες προσέλευσης, αντί για παράδειγμα όλοι να πηγαίνουν στις δουλειές τους από τις 7.30 έως τις 8.30 το πρωί να «σπάσουν» οι ώρες σε 8, 9 και 10. Εξήγησε ότι το εν λόγω μέτρο εξετάζεται για τον δημόσιο τομέα και τα εμπορικά καταστήματα. Σύμφωνα με τον κ. Καραμανλή το επιχειρησιακό σχέδιο για την επόμενη ημέρα που καταρτίζεται θα είναι πολύ συγκεκριμένο.\nΠροηγούμενο άρθροΚορωνοϊός Ιταλία: Το Σεπτέμβριο θα ανοίξουν τα σχολεία\nΕπόμενο άρθροΑνακοίνωση Τσιόδρα LIVE για νέα κρούσματα σήμερα στην Ελλάδα


ΣΥΝΤΑΓΕΣ ΤΗΣ ΚΑΡΔΙΑΣ: Καλή χρονιά!!!!!!\nΣας ευχόμαστε ολόψυχα, ΚΑΛΗ ΧΡΟΝΙΑ!!!!!\nΟ νέος χρόνος να διώξει ότι άσχημο άφησε πίσω του ο παλιός!\nΝα φέρει γαλήνη, αισιοδοξία και ηρεμία στις καρδιές μας!\nΝα φέρει ευτυχία στα σπιτικά μας και να σκορπίσει χαμόγελα σε όλους μας!\nΝα φέρει ειρήνη και χαρά σ’ όλη την γη!\nΧρόνια Πολλά, Καλή Χρονιά!!!!!!\nΚαλή χρονιά! Να είμαστε σωστοί άνθρωποι!\nΚαλή,ελπιδοφόρα και χαρούμενη χρονιά με ανθρωπιά,αγάπη και σεβασμό στον πλησίον!Χρόνια πολλά σε όλους!!!\nΑμην κοριτσια, αμην!\nΣας ευχομαι ολους μια καλυτερη χρονια!\nΧρονια Πολλα μεσα απο την καρδια μου!\n1 January 2013 at 14:29\npanta na einai lampera ta matia mas!\nΚαλή χρονιά σε όλες σας με υγεία!! Να είστε πάντα ευτυχισμένες και να σας φέρει το νέο έτος ό,τι σας στέρησε το προηγούμενο!!\nΚαλή και ευλογημένη χρονιά σας εύχομαι με υγεία και αγάπη!!!Φιλάκια!!!\nμε υγεία, χαμόγελα, αισιοδοξία κι όλα τα Καλά!! :) :)\nΚαλή χρονιά κορίτσια, με υγεία και ευτυχία σε εσάς και τους δικούς σας ανθρώπους!!Φιλιά!\nΚαλή χρονιά και από δω, με υγεία και όλα τα καλά!\nΌ,τι επιθυμείτε κορίτσια για εσάς και τους αγαπημένους σας να έρθει και να μείνει.\nΚαλή Χρονιά Υγεία και Ευημερία!\nΚαλή χρονιά, ευτυχισμένο το νέο έτος, να είναι χαρούμενο δημιουργικό, με υγεία πάνω απ'όλα.\nΧρόνια πολλά,καλή χρονιά με υγεία και δύναμη!!!\nΚαλή χρονιά, κορίτσια! Το 2013 να φέρει υγεία..χαρά.. ευτυχία.. χαμόγελα.. γλύκα,σαν τις εύγευστες συνταγές σας.. δημιουργία! Πολλά φιλιά!\n1 January 2013 at 21:26\nΤο ΄13 να φέρει υγεία κι ελπίδα για όλους!\nΚαλή χρονιά, όμορφη και δημιουργική, γεμάτη υγεία και αγάπη για όλες σας.\nΚαλή χρονιά εύχομαι νόστιμη, πικάντικη, μυρωδάτη.\nΑγαπημένα μου κορίτσια, ΚΑΛΗ ΧΡΟΝΙΑ εύχομαι σε εσάς και τους αγαπημένους σας. Να έχετε μια ευλογημένη χρονιά, και ό,τι καλό να μπει στο σπιτικό σας! Η αγάπη, η χαρά, η υγεία και η καλή τύχη, να σας συνοδεύουν καθημερινά!!!\nΚαλή χρονιά σε όλους σας!!! Ευτυχισμένο το 2013 με υγεία αγάπη ειρήνη όνειρα και... γεύσεις!!!:)\nκαλή χρονιά με υγεία και χαρά.....αντε και με 2013 νέες συνταγές .....\nΥγεία και ευτυχία στο σπιτικό σας!!!\nΚαλή χρονιά με πεντανόστιμα μαγειρέματα!\nΚαλή χρονιά με αγάπη και υγεία


Στις 20/02/2020 θα πραγματοποιηθεί στο ATHENS HILTON HOTEL το 11th ANNUAL CAPITAL LINK GREEK SHIPPING FORUM. Για περισσότερες πληροφορίες δείτε εδώ.\nΑΡΧΑΙΡΕΣΙΕΣ ΝΕΕ 2020-ΔΙΑΔΙΚΑΣΙΑ ΕΚΛΟΓΩΝ\nΣτις 12.02.2020 ημέρα Τετάρτη και ώρα 10:00πμ-14:00 στα γραφεία του ΝΕΕ, θα διεξαχθούν Αρχαιρεσίες για την ανανέωση των μελών του Διοικητικού Συμβουλίου. Ανοίξτε το συνημμένο αρχείο για να βρείτε όλες τις πληροφορίες και τα έντυπα που πρέπει να συμπληρωθούν. ΣΕΤ ΕΚΛΟΓΩΝ ΑΡΧΑΙΡΕΣΙΕΣ – ΣΕΤ\nΕΚΔΗΛΩΣΗ ΝΕΟΥ ΕΤΟΥΣ -ΒΑΣΙΛΟΠΙΤΑ\nΣτις 09 Ιανουαρίου 2020 στο πλωτό μουσείο HELLAS LIBERTY έλαβε χώρα η ετήσια εκδήλωση του Ναυτικού Επιμελητηρίου της Ελλάδος για το νέο χρόνο -κοπή βασιλόπιτας. Στην εκδήλωση προσεκλήθηκαν και συμμετείχαν ο Υπουργός Ναυτιλίας και Νησιωτικής Πολιτικής κ. Ιωάννης Πλακιωτάκης εκπροσωπών και τον Πρωθυπουργό, ο Βουλευτής Σύριζα κ. Χ. Καλαματιανός εκπροσωπών και τον Πρόεδρο, ο(…)\nΑΡΧΑΙΡΕΣΙΕΣ ΝΕΕ 12/02/2020\nΣτις 12/02/2020 θα διεξαχθούν οι Αρχαιρεσίες ΝΕΕ μελών ΔΣ/ΝΕΕ. Ανοίξτε το συνημμένο κείμενο για περισσότερες πληροφορίες . ekloges\nΕΚΔΗΛΩΣΗ ΝΕΕ 9/01/2020 ΓΙΑ ΤΟ ΝΕΟ ΧΡΟΝΟ-ΒΑΣΙΛΟΠΙΤΑ\nΣτις 9 Ιανουαρίου 2020 και ώρα 14.00 θα πραγματοποιηθεί στο Πλωτό Μουσείο HELLAS LIBERTY η εκδήλωση υποδοχής του νέου έτους. Για περισσότερες πληροφορίες ανοίξτε το συνημμένο κείμενο. SITE\nΗ Καινοτομία FLOATMAST στηρίζεται από το ΝΕΕ\nΤο ΝΕΕ στηρίζει και θέτει υπό την αιγίδα του την Eλληνική καινοτομία «FloatMast» αναγνωρίζοντας τη σημαντική τεχνογνωσία που έχει δημιουργήσει στην Ελλάδα στον τομέα της υπεράκτιας μηχανικής. Για περισσότερες πληροφορίες ανοίξτε το συνημμένο κείμενο. floatmast\nΣτις 2 Νοεμβρίου 2019 στο ξενοδοχείο DIVANI CARAVEL η εταιρεία HIGH PERFORMANCE STRATEGY EUROPE (HPSE) θα πραγματοποιήσει σεμινάριο όπου θα προσφέρει σε όλους τους συμμετέχοντες την ευκαιρία να εκτεθούν σε ένα πραγματοποιήσιμο σχέδιο που περιέχει μια πληθώρα συνηθειών που προέρχονται από τους πιο επιτυχημένους ηγέτες του επιχειρηματικού και πολιτικού κόσμου. Στα θέματα που καλύπτονται(…)\nΣτις 24.10.2019 πραγματοποιήθηκε ημερίδα στα γραφεία του ΝΕΕ με θέμα Προβλήματα στα λιμάνια της Ουκρανίας από Port State Control & Ecological Inspections. Πατήστε εδώ για να δείτε την παρουσίαση του κ. Evgeniy Sukachev- Board Member Ukrainian Maritime Bar Association Evgeniy Sukachev _ Maritime Law Regulations in Ukraine\nΣτις 2 Οκτωβρίου 2019 πραγματοποιείται στο DIVANI CARAVEL HOTEL το 9ο Capital Link Operational Excellence in Shipping Forum. Για περισσότερες πληροφορίες πατήστε εδώ.\nΣυνάντηση στο ΝΕΕ μεταπτυχιακών φοιτητών του MSc in International Shipping Finance & Management\nΣτις 02.04.2019 πραγματοποιήθηκε στο ΝΕΕ συνάντηση μεταπτυχιακών φοιτητών του MSc in International Shipping Finance & Management του Οικονομικού Πανεπιστημίου Αθηνών μαζί με τον καθηγητή κο Μανώλη Καβουσανό.


Γειά σας αγαπημένες!! Έχουμε πλέον τροπικό κλίμα στην Ελλάδα αλλά πιστεύω πως μπορούμε πλέον να πούμε για τον Ιούλιο πως μπήκε για τα καλά το καλοκαιράκι. Άκρως καλοκαιρινή είναι και η πρόκληση στο Scraps 'n pieces με υπέροχα χρώματα!!!\nΤα φύκια τα έβαψα αναμειγνύοντας infusions με λίγο matτ ή gloss medium!!! Βγαίνει τέλειο!!! Για τα highlights (να τα τονίσω), έκανα μερικές γραμμούλες με λευκό Signo μαρκαδόρο (The best!).\nΕλπίζω να σας ενέπνευσα και να βγάλετε έξω ότι είδους μπογιές έχετε και να πειραματιστείτε!!\ninfusions (for the leaves I used "Slime" and "Olive Green")\nPosted by Vicky Varvadouka at 2:01:00 PM 29 comments:\nLabels: canvas, mixed media, SNP\nΠεριτό να σας πω πως το moodboard του Scraps 'n Pieces αυτού του μήνα είναι το πιο αγαπημένο μου ever!! Λατρεύω τα χαρούμενα χρώματα, είναι αντιπροσωπευτικό του στυλ μου! Άσε που είχα τις τέλειες φωτογραφίες μιας και η εικόνα πάνω αριστερά δείχνει κάποιο "colour day" που είναι κάτι σαν πόλεμος με χρώματα σε σκόνη! Είχα την τύχη να συμμετέχω στο περσινό "Colour Run" στο ΟΑΚΑ και το συνιστώ ανεπιφύλακτα! Έχει πολύ πλάκα!\nΘα σας δείξω πως την έκανα βήμα βήμα, ίσως φαίνεται περίπλοκη αλλά πραγματικά είναι πολύ εύκολη!! Μου αρέσει να ξεκινάω με λευκό background γιατί έτσι ξυπνάει η δημιουργικότητα και φυσικά η διασκέδαση αφού θα πρέπει να φτιάξω κατι δικό μου! Ένας πολύ εύκολος τρόπος είναι να διαλέξετε ένα μεγάλο στενσιλ που θα καλύπτει όλη την επιφάνεια. Εγώ επίτηδες, το τοποθέτησα λίγο προς τα δεξιά και όχι στο κέντρο γιατί ήθελα χώρο στα αριστερά της σύνθεσης για να βάλω τα γράμματα! Θέλοντας να δημιουργήσω ένα ουράνιο τόξο, επέλεξα μελάνια Distress inks στα αγαπημένα μου χρώματα και με το "distress Tool" τα πέρασα κυκλικά πάνω απο το στένσιλ.\nΑφού αφέρεσα το στένσιλ, ψέκασα με νερό και ταμπονάρισα με χαρτί κουζίνας. Το χαρτί αποροφά το βρεγμένο μελάνι κι έτσι σχηματίζονται υπέροχες πιτσιλιές!\nΣτη συνέχεια έκοψα μικρά ορθογώνια χαρτάκια για να χρησιμοποιήσω σαν βάση για τις φωτογραφίες μου. Πριν τις κολλήσω πρόσθεσα απο πίσω κομμάτια χοντρό χαρτόνι για να μην εφάπτονται με το χαρτί του background. Με αυτό το τρόπο δίνω την αίσθηση του βάθους, γίνεται σαν 3D και επιπλέον μου δίνεται η δυνατότητα να προσθέσω απο κάτω διακοσμητικά.\nΓια να κάνω τη σύνθεση ακόμα πιο παιχνιδιάρικη, έσκισα μια λωρίδα απο την αριστερή πλευρά και κόλλησα ένα πολύχρωμο χαρούμενο χαρτί.\nΜετά έρχεται το διασκεδαστικό μέρος της διακόσμησης...εδώ δεν υπάρχουν κανόνες...βάλτε ότι έχετε όρεξη! Εχώ εβαλα κουμπάκια, αυτοκόλλητα, die cuts, ξύλινα διακοσμητικά (που έβαψα με ακρυλικές μπογιές Dylusions)\nPosted by Vicky Varvadouka at 4:24:00 PM No comments:\nTote bag mixed media step by step tutorial\nTo Scraps 'n Pieces μας έστειλε πάνινες τσαντούλες ωστε να κάνουμε ένα mixed media tutorial!!\nΕπισκευτείτε το blog ωστε να μάθετε και τους όρους του διαγωνισμού που τρέχει!!\nΛοιπόν, η αλήθεια είναι πως δεν είχα ιδέα τι ήθελα να φτιάξω και που θα καταλήξω. Δεν είχα φτιάξει ποτέ κάτι αντίστοιχο αλλά όπως και να έχει, μια καλή αρχή είναι οι σφραγίδες...\nΣτη συνέχεια, διάλεξα ένα μεγάλο στένσιλ 30x30 και πέρασα απο πάνω πάστα μοντελισμού με μια παλιά κάρτα...\nΕπόμενο βήμα τα αγαπημένα μου spray!! Διάλεξα διάφορα χρώματα για να γίνει πολύχρωμο και χαρούμενο!\nΑυτό είναι το αποτέλεσμα μετά τα spray....\nΕπόμενο βήμα ήταν να προσθέσω γράμματα ή αριθμούς αλλά οι σφραγίδες δεν αποτυπώνονται και τόσο καλά πάνω στο ύφασμα οπότε σκέφτηκα να χρησιμοποιήσω στενσιλ και ακρυλικές μπογιές. Φροντίστε να έχει στεγνώσει καλά το ύφασμα αλλιώς θα την πατήσετε όπως κι εγώ και θα απλώσει η μπογιά....\nΠρόσθεσα παντού κύκλους σε διάφορα μεγέθη χρησιμοποιώντας καπάκια, μπολάκια, ρολό απο χαρτί υγείας και ότι γενικά έχετε σπίτι σας...\nΣτο κάτω μέρος της τσάντας, σφράγησα λουλουδάκια και επειδή γενικότερα σε αυτό το project άφησα τον εαυτό μου ελεύθερο, έβαλα ως τίτλο "FREEDOM"....\nΚαι αυτό είναι το τελικό αποτέλεσμα...\nEclectica Alphabet stamp set\nPosted by Vicky Varvadouka at 5:51:00 PM No comments:\nLabels: OTP, SNP\nPosted by Vicky Varvadouka at 10:49:00 PM 2 comments:\nPosted by Vicky Varvadouka at 10:04:00 PM 3 comments:


ΚΑΡΕΚΛΑ ΓΡΑΦΕΙΟΥ GAMING FB91064.01 ΜΑΥΡΟ ΚΟΚΚΙΝΟ & ΥΠΟΠΟΔΙΟ 72x76,5x123,5 cm\nΠροτειν. Τιμή Λιανικής: 246,90 €\nΚαρεκλα γραφείου gaming, από PU υψηλής ποιότητας σε μαύρο κόκκινο χρώμα 72 x 76,5 x 123,5 εκ. Η ξεχωριστή και πολυτελής καρέκλα gaming θα αποτελέσει μια εξαιρετική προσθήκη στο σπίτι, το γραφείο και σε οποιοδήποτε μέρος αφιερώνετε πολλές ώρες για παιχνίδι ή εργασία. Η δυνατότητα ρύθμισης καθ' ύψος σάς επιτρέπει να την προσαρμόζετε στο ύψος του γραφείου, επιτυγχάνοντας υψηλή άνεση και σωστή ευθυγράμμιση της σπονδυλικής σας στήλης. Η καρέκλα προσφέρει, επίσης, τη δυνατότητα ανάκλισης, ασφαλίζοντάς τη σε οποιαδήποτε θέση, η καρέκλα μπορεί να χρησιμοποιηθεί για σύντομη ξεκούραση στο γραφείο ή για τις πιο έντονες gaming εμπειρίες. Η δυνατότητα κλίσης και σταθεροποίησης της πλάτης, μαζί με την ύπαρξη υποποδίου, σας προσκαλεί να ξεκλέψετε κάποιες μικρές - στιγμές ξεκούρασης ακόμη και στο χώρο του γραφείου, για να συνεχίσετε ανανεωμένοι λίγο αργότερα. Μια καρέκλα κατάλληλη για αυτούς που αφιερώνουν πολλές ώρες στο γραφείο ή και στο σπίτι και προσφέρει εξαιρετική άνεση και χαλάρωση συνδυάζοντας την άνεση την ποιότητα και το μοναδικό design. Διαστάσεις: 72 x 76,5 x 123,5 εκ. Ανάκλιση: 165 εκ. Max ύψος: 123,5 εκ. Max ύψος καθίσματος: 56,5 εκ. Max ύψος μπράτσων: 76 εκ. Min ύψος: 113,5 εκ. Min ύψος καθίσματος: 46,5 εκ. Min ύψος μπράτσων: 66 εκ. Διατίθεται αμοντάριστη σε πακέτο.\nΚαρεκλα γραφείου gaming, από PU υψηλής ποιότητας σε μαύρο κόκκινο χρώμα 72 x 76,5 x 123,5 εκ.\nΗ ξεχωριστή και πολυτελής καρέκλα gaming θα αποτελέσει μια εξαιρετική προσθήκη στο σπίτι, το γραφείο και σε οποιοδήποτε μέρος αφιερώνετε πολλές ώρες για παιχνίδι ή εργασία.\nΗ δυνατότητα ρύθμισης καθ' ύψος σάς επιτρέπει να την προσαρμόζετε στο ύψος του γραφείου, επιτυγχάνοντας υψηλή άνεση και σωστή ευθυγράμμιση της σπονδυλικής σας στήλης.\nΗ καρέκλα προσφέρει, επίσης, τη δυνατότητα ανάκλισης, ασφαλίζοντάς τη σε οποιαδήποτε θέση,\nη καρέκλα μπορεί να χρησιμοποιηθεί για σύντομη ξεκούραση στο γραφείο ή για τις πιο έντονες gaming εμπειρίες.\nΗ δυνατότητα κλίσης και σταθεροποίησης της πλάτης, μαζί με την ύπαρξη υποποδίου,\nσας προσκαλεί να ξεκλέψετε κάποιες μικρές - στιγμές ξεκούρασης ακόμη και στο χώρο του γραφείου, για να συνεχίσετε ανανεωμένοι λίγο αργότερα.\nΜια καρέκλα κατάλληλη για αυτούς που αφιερώνουν πολλές ώρες στο γραφείο ή και στο σπίτι και προσφέρει εξαιρετική άνεση\nκαι χαλάρωση συνδυάζοντας την άνεση την ποιότητα και το μοναδικό design.\nΔιαστάσεις: 72 x 76,5 x 123,5 εκ.\nΑνάκλιση: 165 εκ.\nMax ύψος: 123,5 εκ.\nMin ύψος: 113,5 εκ.\nMin ύψος καθίσματος: 46,5 εκ.\nMin ύψος μπράτσων: 66 εκ.\nΔιατίθεται αμοντάριστη σε πακέτο.\n1 PCS 21.8 21.3 0.17329 0 0 1 0.86 0.65 0.31\nΒΙΒΛΙΟΘΗΚΗ ΓΡΑΦΕΙΟΥ ΕΠΑΓΓΕΛΜΑΤΙΚΗ 80Χ40Χ180Υεκ.FB92014.02 WENGE ΜΕ 2 ΠΟΡΤΕΣ\nΛιανική Τιμή: 30.90 €


Μωρομαντηλα Septona 60τεμ. (2+1 Δωρο) Array Eco Life 3τμχ - Μωρομαντηλα-χαρτομαντηλα (ANA.PRC0483)\nΑρχική > Κατασκευαστές > Pampers > ΜΩΡΟΜΑΝΤΗΛΑ SEPTONA 60ΤΕΜ. (2+1 ΔΩΡΟ) ECO LIFE 3ΤΜΧ\nΜΩΡΟΜΑΝΤΗΛΑ SEPTONA 60ΤΕΜ. (2+1 ΔΩΡΟ) ECO LIFE 3ΤΜΧ\nΜΩΡΟΜΑΝΤΗΛΑ SEPTONA 60ΤΕΜ. (2+1 ΔΩΡΟ) ECO LIFE 3ΤΜΧ (ANA.PRC0483)\n14.86 9.48 €\nΜΩΡΟΜΑΝΤΗΛΑ SEPTONA 60ΤΕΜ. (2+1 ΔΩΡΟ) ECO LIFE 3ΤΜΧ ANA.PRC0483 ANA.PRC0483 SEPTONA SEPTONA ΜΩΡΟΜΑΝΤΗΛΑ-ΧΑΡΤΟΜΑΝΤΗΛΑ ΜΩΡΟΜΑΝΤΗΛΑ SEPTONA 60ΤΕΜ. (2+1 ΔΩΡΟ) ECO LIFE 3ΤΜΧ


Ο ΧΑΦΙΕΣ: Όλοι γνώριζαν κι όμως με την ψήφο τους “πρόδωσαν” τη Μακεδονία\nΟι Παμακεδονικές οργανώσεις υπέβαλαν μήνυση για εσχάτη προδοσία, σε ότι αφορά τη συμφωνία των Πρεσπών, ο δε λαός έχει δικαίωμα να πληροφορηθεί όλες τις πτυχές και τις λεπτομέρειες αυτής της επονείδιστης συμφωνίας.\nΜιας συμφωνίας που εκχώρησε το ελληνικό όνομα «Μακεδονία» σε άλλο λαό, χαρακτήρισε «Μακεδόνες» που δήθεν ομιλούν τη «Μακεδονική γλώσσα» αλλοεθνείς και έθεσε τις βάσεις ενός αλυτρωτισμού σε βάρος της πατρίδας μας, που θα τον βρούμε μπροστά μας.\nΤα δικαστικά όργανα που ασχολήθηκαν με την πιο πάνω μήνυση για εσχάτη προδοσία, την απέστειλαν στη Βουλή, όπως ορίζει το άρθρο 86 του Συντάγματος. Μέσα στη Βουλή όμως και προκειμένου να αποφασιστεί η συγκρότηση ειδικής προανακριτικής επιτροπής, αυτό δεν γίνεται αυτόματα, αλλά προβλέπεται ότι θα πρέπει να το ζητήσουν ενυπόγραφα 30 βουλευτές.\nΟι 10 βουλευτές του κόμματος της Ελληνικής Λύσης, υπέγραψαν αμέσως αυτό το κείμενο και επομένως απαιτούνται ακόμα 20 υπογραφές, προκειμένου να εισαχθεί το θέμα προς συζήτηση για να αποφασιστεί η σύσταση της ανωτέρω επιτροπής, η οποία και θα διερευνήσει όλες τις πτυχές του ζητήματος.\nΜέχρι στιγμής όμως κανένας από τους υπόλοιπους 290 βουλευτές δεν έχει υπογράψει αυτή την αίτηση. Και απ’ ότι προβλέπω, κανείς άλλος δεν πρόκειται να την προσυπογράψει. Ο μεν ΣΥΡΙΖΑ αντίθετα καλεί τη ΝΔ να ζητήσει συγνώμη που δεν ψήφισε τη συμφωνία, η δε ΝΔ, η οποία επένδυσε μικροκομματικά πάνω στις ευαισθησίες του κόσμου και ειδικά των Μακεδόνων, βρίσκει τώρα τη συμφωνία καλή.\nΠροεκλογικά, εγώ προσωπικά ως υποψήφιος βουλευτής, το επισήμανα σε όλους τους τόνους, ακόμα και με πληρωμένες καταχωρήσεις, πως, όποιος ψηφίσει ΣΥΡΙΖΑ, ψηφίζει άμεσα τη συμφωνία των Πρεσπών, όποιος ψηφίσει τη ΝΔ, εγκρίνει ο ίδιος προσωπικά τη συμφωνία των Πρεσπών. Τα αποτελέσματα της ψηφοφορίας είναι πλέον γνωστά.\nΌλοι λοιπόν όσοι ψήφισαν αυτά τα κόμματα να τους εκπροσωπήσουν, θα πρέπει από εδώ και πέρα να κλείσουν το στόμα τους και να ζήσουν με τις τύψεις τους. Όλοι μαζί “πρόδωσαν” τη Μακεδονία μας.


Packing Guide - Allied Pickfords Greece\nΜε τον ολοκληρωμένο οδηγό συσκευασίας της Allied, η συσκευασία έχει γίνει πιο απλή από ποτέ. Ο οδηγός συσκευασίας της Allied σας καθοδηγεί σταδιακά από δωμάτιο σε δωμάτιο με συγκεκριμένες συμβουλές και οδηγίες για το πώς να συσκευάσετε γρήγορα και απλά τις ιδιαιτερότητες κάθε δωματίου. Μην ξεχνάτε ότι η ποιοτική συσκευασία είναι κρίσιμη για να έχετε μια επιτυχημένη μετακόμιση. Με τον ολοκληρωμένο οδηγό συσκευασίας της Allied, συσκευάζετε μόνοι σας ως ειδικοί.\nΕίτε επιλέξετε να συσκευάσετε μόνοι σας είτε επιλέξετε επαγγελματίες να συσκευάσουν ολόκληρο ή μέρος του σπιτιού σας, είναι σημαντικό να γνωρίζετε τον καλύτερο τρόπο συσκευασίας των πραγμάτων που έχετε σε κάθε δωματίου. Με τον ολοκληρωμένο οδηγό συσκευασίας της Allied, είστε έτοιμοι …όποτε κι αν χρειαστεί να συσκευάσετε.\nΟ Οδηγός της Allied για τη Συσκευασία Κάθε Δωματίου\nΟ οδηγός συσκευασίας της Allied είναι χωρισμένος ανά δωμάτιο όπως ακριβώς είναι τα (σ)τα δωμάτια ενός σπιτιού, ώστε να εξηγεί ιδανικά πώς να συσκευάσετε καλύτερα τα βασικά (τυπικά) αντικείμενα που περιέχει το κάθε δωμάτιο. Συγκεκριμένα, ο οδηγός χωρίζει το σπίτι σας ανά χώρο όπως: κουζίνα, χώρο βοηθητικό πλυντηρίου, τραπεζαρία, σαλόνι, κρεβατοκάμαρα, γραφείο, αποθήκη, υπνοδωμάτιο, μπάνιο, γκαράζ, κ.ά. Μπορείτε να χρησιμοποιήσετε τον οδηγό της Allied ανεξαρτήτως από το πόσα δωμάτια έχετε εσείς.\nΚάθε δωμάτιο έχει διαφορετικές απαιτήσεις συσκευασίας. Για παράδειγμα, για την κουζίνα μπορεί να χρειαστεί ειδικά χαρτοκιβώτια για την προσεκτική συσκευασία πορσελάνινων αντικειμένων και ποτηριών. Για το σαλόνι μπορεί να χρειαστείτε το ειδικό περιτύλιγμα επίπλων και ειδικές συσκευασίες για τις ευαίσθητες ηλεκτρονικές συσκευές και εύθραυστα αντικείμενα. Τα υπνοδωμάτια συνήθως απαιτούν τη συσκευασία μεγαλύτερων, ελαφριών αντικειμένων όπως είναι τα μαξιλάρια, τα καλύμματα κρεβατιών και τα ρούχα. Ο οδηγός συσκευασίας της Allied γνωρίζει τις διαφορετικές απαιτήσεις κάθε δωματίου και σας προσφέρει ολοκληρωμένες οδηγίες με τις καλύτερες συμβουλές.\nΧρησιμοποιήστε τον Οδηγό Συσκευασίας της Allied\nΟ οδηγός συσκευασίας της Allied δημιουργήθηκε για να σας βοηθήσει να συσκευάσετε τα αντικείμενά σας σωστά και απλά. Μη χάνετε χρόνο ρίχνοντας τυχαία τα αντικείμενά σας μέσα στα χαρτοκιβώτια – ξεφυλλίστε τον οδηγό συσκευασίας της Allied και οργανωθείτε. Άλλωστε, οι πιο επιτυχημένες μετακομίσεις είναι οι οργανωμένες μετακομίσεις. Και η οργάνωση ξεκινά από τη συσκευασία.\nΕπιλέξτε ένα δωμάτιο από το μενού στα δεξιά σας και συσκευάστε το!


Πρώτη καταχώρηση: Πέμπτη, 24 Οκτωβρίου 2019, 11:53\nΓια κάποιον ακτιβιστή φυλακισμένο από τους φασιστές της Ισπανίας για τις πολιτικές του απόψεις, η εκταφή της Πέμπτης και η εκ νέου εκκαθάριση των οστών του Φράνκο έπειτα από δεκαετίες σηματοδοτεί «γλυκόπικρη στιγμή».\nΤώρα πια 93, ο Nicolas Sanchez Albornoz είχε αναγκαστεί ως φυλακισμένος του καθεστώτος του Φράνκο να συνδράμει στην οικοδόμηση της «Κοιλάδας των Πεσόντων» του μαυσωλείου όπου ήταν ο τόπος αναπαύσεως του δικτάτορα από τον θάνατό του το 1975.\n«Ήταν καιρός (να τον μετακινήσουμε). Έχει καθυστερήσει πολύ» είπε ο συνταξιούχος ιστορικός Sanchez-Albornoz στο Reuters.\n«Έχουμε περιμένει πολλές δεκαετίες μετα-Franco να εξαφανιστούν από αυτό το μνημείο, το οποίο... ήταν η ντροπή της Ισπανίας. Όλοι οι δικτάτορες της ''οικογένειας'' του Φράνκο εξαφανίστηκαν από την Ευρώπη - ο Χίτλερ, ο Μουσολίνι - και δεν τιμήθηκαν με τέτοιους τάφους».\nΣε μια προσεκτικά χορογραφημένη τελετή, τα υπολείμματα του Φράνκο θα απομακρυνθούν από την κοιλάδα των πεσόντων και θα ξαναταφούν σε οικογενειακό οικόπεδο, σύμφωνα με σχέδιο που επικυρώθηκε από ένα διαιρεμένο κοινοβούλιο και εγκρίθηκε τον περασμένο μήνα από το Ανώτατο Δικαστήριο της Ισπανίας.\nΤο 1947, με τον εμφύλιο πόλεμο που συγκλόνισε τη χώρα από το 1936 έως το 1939 ακόμα φρέσκο στη συλλογική μνήμη, στρατιωτικό δικαστήριο καταδίκασε τον Sanchez-Albornoz σε καταναγκαστική εργασία επειδή είχε γίνει μέλος αντιφασιστικού φοιτητικού σωματείου.\nΤέσσερις μήνες αργότερα, δραπέτευσε στη Γαλλία με τη βοήθεια συμπατριωτών του εξόριστων εκεί, που του παρείχαν ψεύτικα χαρτιά, μετρητά και ένα αυτοκίνητο που δανείστηκαν από τον Αμερικανό μυθιστοριογράφο και φιλελεύθερο ακτιβιστή Norman Mailer, ο οποίος περιόδευε στην Ευρώπη εκείνη την εποχή.\n«Η Ισπανία στα τέλη του 1948 ήταν ακόμα τεράστια φυλακή» είπε. «Διασχίζοντας τον δρόμο, υπήρχαν στρατόπεδα στρατιωτικής αστυνομίας κάθε 20 χιλιόμετρα που θα σας σταματούσαν και θα σας ζητούσαν τα χαρτιά σας».\n«Βλέπω αυτό ως αρχή»\nΟ Sanchez-Albornoz ήταν ένας από τους τυχερούς. Πολλοί από τους συμπατριώτες του πέθαναν και θάφτηκαν στην κοιλάδα μαζί με άλλους ακτιβιστές της αντιπολίτευσης. Ο ίδιος ελπίζει ότι η απομάκρυνση των οστών του Φράνκο θα μπορούσε να ανοίξει την πόρτα χρησιμοποιώντας σύγχρονες ιατροδικαστικές μεθόδους για τον εντοπισμό κάποιων άλλων που επίσης έχουν ταφεί εκεί.\n«Κάποιοι μπορεί να πιστεύουν ότι η εκταφή του Φράνκο είναι το τέλος της φάσης. Εγώ το βλέπω αυτό ως την αρχή» είπε μιλώντας στο διαμέρισμά του στη Μαδρίτη.\n«Εκκρεμούν πολλές ακόμα εκταφές, εκείνων που εκτελέστηκαν από το καθεστώς ή μετακινήθηκαν εκεί χωρίς την άδεια των οικογενειών. Οι οικογένειες ζήτησαν να επιστραφούν τα σώματά τους, ώστε να μπορούν να ταφούν με τους συγγενείς τους στις πατρίδες τους» σημείωσε.\nΟ ίδιος πιστεύει ότι η Ισπανία θα αγωνιστεί να αντιμετωπίσει την κληρονομιά που εξακολουθεί να διαιωνίζει ο Φράνκο.\nΚαι ενώ ανέχεται εκείνους που αντιτίθενται στην εκταφή, η εχθρότητά του προς τον Φράνκο παραμένει έντονη. «Δεν έπρεπε να είχε ταφεί πρώτη θέση. Θα έπρεπε να υποστεί την ίδια μοίρα με τα θύματά του» είπε.\nΟι κυβερνώντες Σοσιαλιστές της Ισπανίας προσπάθησαν από καιρό να το μετατρέψουν σε μνημείο για τους 500.000 του εμφυλίου πολέμου. Ο Sanchez-Albornoz έχει διαφορετική άποψη. «Αφήστε τη φύση να αναλάβει τη μοίρα του τόπου αυτού» είπε καταλήγοντας.\nΤελευταία ενημέρωση: Πέμπτη, 24 Οκτωβρίου 2019, 12:46


Αγωνιούν οι εργαζόμενοι για το μέλλον της Creta Farms - My CMS\nΕνδιαφέρον φαίνεται να δείχνουν και οι ανταγωνιστές της εταιρείας μας και εμφανίζονται ως επενδυτές. Θέλουν πραγματικά να επενδύσουν τα χρήματά τους για να παραμείνει η εταιρία ζωντανή; Μήπως είναι τελικά το τραπεζικό σύστημα που δεν θέλει την συνέχιση της Creta Farms; Είναι, όπως φαίνεται, πιθανό. Γιατί άραγε; Ποιος θα επωφεληθεί από μια τέτοια αρνητική εξέλιξη; Όποιος όμως και να προσπαθήσει να βλάψει το μέλλον της εταιρίας και αντίστοιχα το μέλλον μας, ένα είναι σίγουρο: ΘΑ ΜΑΣ ΒΡΕΙ -ΝΑΝΤΙ του. Δε θα δεχτούμε να «παίξει» με όσα έχουμε χτίσει όλα αυτά τα χρόνια με την εταιρεία μας για το μέλλον μας, το μέλλον των οικογενειών μας, το μέλλον των κρητικών εταιρειών και της Ελλάδος.\nΜε ψαλίδι στο ποσοστό της κρατικής επιδότησης θα εφαρμοσθεί η τρίμηνη παράταση στο...\n«Ανάσα» για τις επιχειρήσεις θεάτρων, μουσικών σκηνών, χοροθεάτρων, συναυλιακών χώρων και χώρων παραστάσεων αποτελεί...


Παιδιά Που Παίζουν Ζάρια, Μπαρτολομέ Εστέμπαν Μουρίγιο | Πίνακες ζωγραφικής\nΠαιδιά Που Παίζουν Ζάρια, Μπαρτολομέ Εστέμπαν Μουρίγιο\nΚωδικός προϊόντος: ΚΩΔ.1471\nΜοναδικές επιλογές μόνο στην Artivity, δίπλα σας κάθε στιγμή. Έλληνες και ξένοι καλλιτέχνες στο γραφείο σας. Αγοράστε εξαιρετικούς πίνακες, τώρα μόνο στην Artivity. Μεγάλη ποικιλία θεμάτων. Παραλαβή στο χώρο σας. Εκτυπώστε την φωτογραφία σας, πατήστε "Οι φωτογραφίες μου" στο κάτω μέρος και δείτε πως.


Παραγωγή Ελαιόλαδου | Ελαιώνες Κενταύρων\nΣτους ελαιώνες Κενταύρων παράγεται εξαιρετικό παρθένο ελαιόλαδο κορυφαίας ποιότητας, προϊόν βιοδυναμικής καλλιέργειας, με πιστοποίηση από τον οργανισμό TUV Hellas. Τα ελαιόδεντρα φύονται σε παρθένα εδάφη στο οροπέδιο της Φολόης, στην περιοχή της Αρχαίας Ολυμπίας. Οι ποικιλίες που καλλιεργούνται είναι η κορωνέικη, η αγριελιά και η Ολυμπία. Μετά τη συγκομιδή των καρπών, πραγματοποιείται θρυμματισμός των κλαδιών ελιάς, με αποτέλεσμα να παράγεται οργανική ουσία που προσφέρει βιολογική λίπανση του εδάφους.\nΗ ποικιλία Ολυμπία είναι η τοπική ποικιλία που φύεται στις περιοχές της Αρχαίας Ολυμπίας και της Γορτυνίας. Χαρακτηριστικό της είναι η σημαντικά μεγαλύτερη περιεκτικότητά της (5 έως 10 φορές) σε ευεργετικές ουσίες, σε σύγκριση με τις υπόλοιπες ποικιλίες ελιάς. Πρόκειται για μια ποικιλία που συναντάται στην περιοχή για περισσότερα από 1.500 χρόνια.\nΤο ελαιόλαδο είναι προϊόν εξαγωγής εν ψυχρώ (20C - 22C) και η εξαγωγή του γίνεται αποκλειστικά με τη χρήση μηχανικών μεθόδων. Το αποτέλεσμα είναι εξαιρετικά παρθένο ελαιόλαδο, με οξύτητα μηδαμινή, που διατηρεί στο ακέραιο όλα τα πολύτιμα θρεπτικά συστατικά του.\nΣτοχεύουμε καθαρότητα του ελαιόλαδου που παράγουμε, μέσα από την ανάδειξη των ιδιαίτερων χαρακτηριστικών του: άρωμά, γεύση και υφή.\nΗ τυποποίηση και η εμφιάλωση του προϊόντος γίνεται με πιστοποιημένες μεθόδους σε σύγχρονες μονάδες στην περιοχή της Ηλείας, ακολουθώντας την παράδοση και στους νόμους της\nφύσης σε κάθε στάδιο καλλιέργειας και συλλογής.


ΠΟΥ: Η Ευρώπη και πάλι στο επίκεντρο της πανδημίας - Η παραλλαγή Δέλτα μείωσε την αποτελεσματικότητα των εμβολίων στο 40% ως προς τη μετάδοση | ΚΟΣΜΟΣ | antinews.gr\nΠΟΥ: Η Ευρώπη και πάλι στο επίκεντρο της πανδημίας - Η παραλλαγή Δέλτα μείωσε την αποτελεσματικότητα των εμβολίων στο 40% ως προς τη μετάδοση\nΔεν υπάρχει η πνευματική διάσταση πουθενά. Θα εξατμίζονται σαν τα αεριούχα αναψυκτικά όλες οι "πατέντες". Ο τεχνοκρατικός σουρεαλισμός δεν αποδίδει.\nΊσως γιατί είναι τόσο ψηλά η μύτη του που δεν μπορεί να αντικρίσει την ομορφιά.\nΌπως στο αποδεδειγμένα θαυμαστό γεγονός των πρόσφατων πυρκαγιών με λιτανεία στον Άγιο Ιωάννη τον Ρώσο.\nΟ εμβολιασμός είναι απαραίτητος για θεραπεία κρίσιμων ασθενειών πχ ιλαράς.\nΌχι υπόθεση μονοσήμαντης υποκατάστασης ζητημάτων διάδρασης με την φύση.\nΟρθώς να εμβολιάζονται όσοι εκ της υγείας του επιτρέπεται, και είναι ένα αντίδοτο σε μια πανδημία.\nΌμως ο άνθρωπος είναι πνευματικό ον.\nΑς ξεφύγουμε από την υλιστική μιζέρια και θα δούμε θαύματα.\nΑλλά αυτά προϋποθέτουν ταπείνωση, λέξη άγνωστη στην καθημερινότητά μας.


Σ' έβαλα μέσα μου και έγινες αλήθεια...: 1/1/2012\nΈχω έναν έρωτα μεγάλο\nαπό μέσα μου να βγάλω\nκαι στα δύο να τον σχίσω.\nΤο δικό μου το μισό να πάρω πίσω.\nκαι τα λόγια που μου λέει που μου λέει\nπώς να σβήσω;\nστο ποτήρι του να πιώ και να μεθύσω\nσ’ ένα κόσμο ξένο, άλλο\nαφού σ΄ αυτόνε δε μπορώ , να τον εζήσω..\nΤο έβαλε εδώ ο Ιωάννης -σήμερα 1/16/2012 04:24:00 μ.μ.\nστο τελευταίο που μου ‘πες, αντίο\nλες και δεν έχουν καθόλου κυλήσει\nτα δευτερόλεπτα κι έχουν κολλήσει\nλες και δεν έχουν ακόμη μιλήσει\nαυτά τα χείλη που μ’ έχουν φιλήσει\nμε λεπτοδείκτες που μ’ άφησαν μόνο\nη μοναξιά ζωγραφίζει στο χρόνο\nκαι της ζωής χρωματίζει το κάδρο\nτις στιγμές που θα έρθουν, το αύριο\nλες και με έχουνε τώρα μισήσει\nαυτά τα χείλη που τα ΄χα αγαπήσει\nστους λεπτοδείκτες μετρώντας το χρόνο\nτην απουσία σου νοιώθω στον ώμο\nκι ένα βαρύ κουβαλώ πια φορτίο\nΤο έβαλε εδώ ο Ιωάννης -σήμερα 1/07/2012 02:43:00 π.μ.\nΗ ευτυχία δεν χαρίζεται σ΄ ευχές\nόσες κι αν κάνεις προσευχές .\nΧτίζει στο σήμερα το χτες\nτου αύριο τις αντοχές.\nΚαι της αγάπης η σιωπή\nμοιάζει στα μάτια με ντροπή.\nΆστη στο στόμα σου να πει\nότι αγαπάει , όσα ποθεί.\nΈτσι είναι βλέπεις η ζωή\nελευθερία ή φυλακή .\nΗ κάθε μέρα ένα φιλί\nείναι στα χείλη ή μια πληγή.\nΗ κάθε ανάσα μιάν αρχή\nμοναχική ή συντροφική.\nΜία γουλιά από κρασί\nμεθυστική μα και πικρή.\nΚι εμείς πετρώματα σε αγρό\nβήμα γοργό μα και αργό\nπου άλλοτε γίνονται χρυσό\nκι άλλοτε κάρβουνο θαμπό.\nΜα της ζωής το μυστικό\nμες της καρδιάς σου το βυθό\nκρύβεται σ’ ένα σ΄ αγαπώ.\nΤο έβαλε εδώ ο Ιωάννης -σήμερα 1/01/2012 09:15:00 π.μ.